
A bishita 28 negoshi pariba di brug 


A cera varios 
restaurant 

pa falta di 
cumplimento 
cu higiena 



RIBA diamars 30 di mei y riba diahuebs 1 di juni 
ultimo a tuma luga un accion riba varios restaurant 
y “take away’s” den area pariba di brug. Diamars 30 
di mei entre 9:00am y 9:00pm a tene e accion, mien- 
tras cu dia 1 di juni a tene e accion entre 4:00pm y 
1 l:00pm. 

E accion a conta cu representacion di DOW, Brand- 
weer, Seccion di enfermedadnan contagioso y Depar- 
tamento di Salud Publico. 

Durante e accion di diamars autoridadnan a cera 
algun luga pa motibo di no a cumpli cu e reglanan 
higiena. E luganan cu a laga cera tabata Grote Berg 
Snack, E.M. Snack, Juana Morto Take Away, Asian 
Sranang, Big Happy, Ald Sushi y Tio Pepe. 

Tabatin casonan mas serio, manera Jona’s Best snack 
y White Star Grocery cual a cera te cu proximo aviso. 

Rib’e control di establecimento riba diahuebs un 
biaha mas autoridadnan a cera algun luga pa motibo 
di no a cumpli cu e reglanan di higiena. E luganan 
cu a keda cera tabata Rising Dragon, Charm Jam 
Jerk House, Peng Hu, Palmita Fortune House y J.R. 
Restaurant. 

Di acuerdo cu e rapport di e autoridadnan, despues di 
un control di nobo, e restaurantnan por a habri nan 
porta bek, cu excepcion di Wing Wag na Savaneta. 

E departamentonan cu a participa den e accion rib’e 
dos dianan ald a bishita un total di 28 negoshi den 
HORECA, den e districto di Savaneta y pariba di 
brug. 

Siman importante pa drs.Paul Croes 

TIN TUR INDICACION CU 
MINISTER PAUL CROES LO 
ENTREOA SU RETIRO 

E siman aki lo e bishita Gobernador 


DESPUES di mas cu dos luna di inval 
y investigacion riba su persona, Minister 
drs. Paul Croes den deliberacion cu famia, 
consehero y amigonan,ta bay anuncia su 
desicion na pueblo e siman aki. 



Maske e no a haci mencion di su decision, 
nos di AWEMainta sa cu tin tur indicacion 
cu e mandatario ta haya cu ta basta, y e lo 
entrega su retiro como Minister na Gobema- 
dor. Prome cu esey, e lo kier informa tambe 
Prome Minister Mike Eman di 

su decision, sem- 
per y cuando cu e 
garantia cu e lo 
por cuminsa su 
campaña elec- 
toral, kier men 
e kier su posi- 
cion riba 
lista 
di 


candidato di AVP. 

Manera tur hende ta corda riba 30 di maart 
ya caba su persona a anuncia cu e ta tuma 
distancia di su trabounan diario y ta pasa 
esaki na su suplente mr. Angel Bermudes. 
Un decision etico y moralmente carga pa su 
persona y pa duna espacio pa laga Ministerio 
Publico realisa nan investigacion. (Nota di 
Red: Un decision cu drs. Paul Croes mes a 
tuma riba su mes, siendo cu e por a lceda 
eherce su funcion). 

Conseho di Ministers a ratifica e decision 
aki recientemente cu a haci cu e Minister a 
pasa su encargo na su suplente oficialmente. 

Ta pidi documentonan oficial pa sa ldco nan 
ta acuse di dje. Abogado di Minister Croes, 
sra. mr. Marije Vaders ta haya cu cosnan a 
bay sumamente raro e inusual y a confirma 
su pensamento den prensa. 

Ta casi increibel con ta drenta cas di un 
famia, enbusca di cosnan cu supuestamente 
nan lo a haya den e cas y no ta haya net 
nada, ta haci e caso ainda mas ‘twijfelachtig’. 
Tur persona tin e deber pa cumpli cu ley 
sinembargo esaki no ta duna autoridad 
ningun derecho pa trapa o malusa nan 


poder y loke ta pasando cu sr. Paul Croes 
ta mustra den e direccion aki. Tin mas cu 
dos luna a pasa y ainda Ministerio Publico 
no a entrega documentonan cu nan lo tin, 
p’e por defende e Minister. 

UN SITUACION SERIO Y 
FASTIOSO 

“Un situacion asina aki mi no ta desea ni pa 
mi enemigo, un atropeyo n’e privacidad y 
trankilidad di mi famia y esnan rond dimi”, 
Minister Paul Croes a indica. 

E caso ald mi ta kere, ta bay mucho mas leu 
cu un supuesto investigacion. 

“Mi ta haya sumamente tristo y lamentabel 
con un instancia, cu mester traha na bien- 
estar di comunidad, ldtando criminalnan for 
di caya y pueblo, ta permiti nan mes wordo 
malusa pa opositornan pa permiti nan man- 
cha y purba kibra mi carera politico, pasobra 
esey e ta, nada otro. 

Mi ta convenci cu mi lo sali liber di e 
acusacionan contra mi persona, pero mi ta 
sinti un tardansa den henter e proceso aki”, 
Minister Paul Croes a duna di conoce. 

Henter e asunto aki a stroba e politico 
tambe pa forma parti di e campaña electoral 
te n’e momentonan ald. 

Apesar di tur e momentonan di conster- 
nacion y duda, Sr. Croes ta agradecido n’e 
apoyo y sosten moral di e gran mayoria di 
ciudadanonan, famia, coleganan di partido 
y votadornan di Minister Croes. 

Den e dianan nos dilanti su persona lo 
anuncia na prensa su decision y siguiente 
pasonan cu e lo tuma, segun un comunicado 
di prensa. 


Como cu no tin ningun plan di rescate y evita gasto sigui subi 

Cu tur probabilidad diaranson 
awor, InselAir Aruba lo keda 
declara bancarota 


DEN combersacion cu e bewindvoerder 
(Administrador) pa InselAir Aruba nombra 
pa Corte di Husticia, abogado mr. Jeanot de 
Cuba, cu lo e pidi Huez diaranson awor, pa 
declara InselAir Aruba bancarota. 

Administrador Jeanot de Cuba a manda un 
carta aden caba pa converti e surseance van 


betaling den faillissement. 

Diaranson awor Huez lo scucha gerencia di 
InselAir Aruba promer di tuma su decision. 
Te cu awe ainda, gerencia di InselAir Aruba 
no a presenta un plan di restructuracion of 
di rescate p’e compania. 

Segun mr. Jeannot de Cuba no ta respon- 
sabel pa laga e debe sigui crece, si no tin 


ningun plan di recuperacion di InselAir 
Aruba y pesey el a manda un carta pa Corte 
di Husticia pa kita e proteccion di bancarota 
y declara InselAir Aruba, bancarota. 

For di luna di februari ultimo, InselAir Aruba 
no a bin ta paga salario mas y e cuenta aki ta 
sigui aumenta, mescos tambe, pago di huur, 
etc. Tabata dia 7 di maart ultimo cu InselAir 
Aruba a pidi proteccion di bancarota (surse- 
ance van betaling), pa proteha e compania 
contra un cantidad grandi di creditor. 

Decision ta den man di Huez, despues 
di scucha gerencia di InselAir Aruba, pa 
despues dicidi si ta declara InselAir Aruba 
bancarotay kico lo t’e consecuencia despues. 

Un dinner cu a cubri L.G Smith 
Boulevard y a sirbi 1,000 persona: 

Renaisscmce Aruba Resort 
ta marca histori n cu e 
prome evento 'Long Table' 

Tabata un anochi inolvidabel cu a 
culmina cu un donacion di $20,000 



RENAISSANCE Aruba Resort & Casino a presenta pa prome 
biaha na Aruba un evento cu a kibra tur record den ‘dinner expe- 
rience’. Pa un solo anochi, Renaissance Aruba a sirbi dinner, na 
loke por wordo considera e mesa di mas largo na Aruba, na cual 
a acomoda 1,000 persona. E mesa aki a cubri parti di L.G Smith 
Boulevard. 

Ocasion pa esaki tabata un evento di recaudacion di fondo pa dos 
fundacion hopi special. 

L.G. Smith Boulevard tabata centro di atencion. Diadomingo ul- 
timo, 4 di juni, luznan a cende pa ilumina Aruba su boulevard pa 
duna inicio na un anochi magico. 

Total a pone 280 mesa cu a wordo poni na altura di Renaissance 
Marlcet Place y a sigui su curso te na Crystal Casino. E charity din- 
ner aki a wordo specialmente hinca den otro dor di Renaissance su 
Chef ehecutivo. Un cena cu a consisti di 3 entrada acompaña pa 
dos glas di biña perfectamente selecciona. 

Na final di e anochi a haci entrega di $10.000 respectivamente na, 
Koningin Wilhelmina Fonds Aruba y tambe Mary Joan Founda- 
tion Aruba. 

“Nos ta masha orguyoso di por haci esaki pa comunidad di Aruba. 
Nos a organisa e proyecto cu hopi amor y dedicacion. Tur colega 
di Renaissance Aruba Resort & Casino y nan famia a uni pa con- 
huntamente nos duna bek na nos comunidad. 

Un di e misionnan di nos empresa ta pa demostra union y mesora 
ta confirma ta dicon Aruba ta un One Happy Island. Diadomingo 
anochi, 250 empleado a duna un man na e Long Table”, esald di 
acuerdo cu Zugheila Lindeborgh, Marketing Executive pa Renais- 
sance Aruba Resort. 

Un evento di e magnitud manera e prome ‘Long Table’ na Aruba, 
no por tabata posibel sin algun patrocinador cu tambe tabata 
dispuesto na pone nan schouder bou di e bunita proyecto aki. 
Renaissance Aruba Resort & Casino ta gradici staff y personal, 
Caribbean Overseas, High Performance, Tropical Bottling, Flora 
Marlcet, Zen Designs, ARTN Photography, Thunder’n Lighting, 
Bashaka, Excellent Men Power, Noticia Cla, Fantastic Gardens y 
The Greatest Inter Employment Agency. 

Pa lolce ta e mesa largo, Renaissance Aruba Resort a ricibi coopera- 
cion y aprobacion pa cera e caminda y setup e mesa elegante net 
dilanti di e resort; alrededor di 10’or di anochi a habri e caminda 
bek pa publico. Parti musical tabata den man di e banda Duro y 
DJ Joa. E anochi a keda conduci dor di sra. Erin Croes, directora 
di Magic 96.5FM cu a fungi como MC di Aruba su prome ‘Long 
Table’. 

Durante di e anochi invitadonan tabatin oportunidad di comparti 
diferente status riba nan social media uzando e hashtag di #Long- 
TableAruba #RenAruba y tag @RenAruba riba Facebook, Insta- 
gram y Twitter. E status di mas creativo a gana un weekend stay di 
Renaissance Aruba Resort & Casino cu aceso na Renaissance Island. 
Pa mas foto por bishita Renaissance su pagina di Facebook www. 
facebook.com/RenaissanceAruba . 

Riba foto momento cu sra. Lili Prins, Presidente di Wilhelimina 
Fonds, sra. Yvette Dirksz, Secretaria y sra. Arabella Reyes Colina, 
Presidente di Mary Joan Foundation a ricibi nan donacion. Cada 
fundacion a ricibi $ 10,000 for di man di CEO di Renaissance Aruba 
Resort, sr. Paul Gielen. Masha pabien! 

E campaña di manipulacion di AVP ta sigui! 

E debenan total, induso 
e debenan PPP cu AVP 
a crea desde 1986 ta 
mas di 5.2 biyon florin 


AWOR cu e fecha di 
eleccion di 22 di septem- 
ber ta acercando por mira 
cu AVP ta intensificando 
su campaña di manipu- 
lacion y mentira contra 
MEP. 

Den e ultimo dianan ald 
via medionan social nan 
a cuminsa lansa e men- 
tira cu di tur e debenan 
(incluyendo e debenan 
di e proyectonan PPP) 
di mas cu 6 biyon florin, 
3 biyon florin a ser crea 
dor di MEP. Treciendo e 
mentira aki padilanti nan 
kier pa MEP comparti 
y carga un gran parti di 
e Megadebe, siendo cu 
MEP no tin arte ni parte 
di e desaster financiero 
cu AVP a crea durante e 
ultimo 8 añanan. 

Pa contradeci e mentira 
y preveni cu esaki lo hiba 
su propio bida, MEP ta 
presenta e tabel adhunto 
compila di cifranan ofi- 
cial di Banco Central 
caminda un y tur por 
mira cu e unico culpabel 
pa e desaster financiero y 
destruccion di nos pais ta 
Gabinete Eman y AVP. 

Debenan total y 
debenan PPP 

Nos por mira cu durante 
Gabinete Henny Eman 
(1986-1988) nos debe 
nacional a ser aumenta 
cu 617 miyon florin. 
Siguientemente Gabinete 
Nelson Oduber (1989 
-1993) a aumenta e debe 
cu 460.8 miyon florin, 
Gabinete Henny Eman 
(1994-2001) a aumenta 
e debe cu 426.9 miyon, 
Gabinete Nelson Oduber 


(2002-2009) a aumenta 
nos debe cu 725.4 miyon 
florin y finalmente Gabi- 
nete Mike Eman (2010- 
2016) a aumenta nos 
debe nacional cu 1942 
miyon florin. 

Mester remarca si cu pa 
gran parti e debe di 725.4 
miyon florin (2002- 
2009) tabata pa paga e 
proyectonan fantasma 
di SACE, Race Track, 
Radar, Fondo Desaroyo 
SN, etc. cu Gabinete 
Henny Eman a laga atras 
na 2001! 

Acerca ta bin e debenan 
di e proyectonan PPP 
(Hospital, Green Cor- 
ridor, Watty Vos Blvd y 
e 5 MFA-nan) cu Gabi- 
nete Mike Eman a crea 
di mas cu 2 biyon florin 
cu ta “off balance”, pero 
cu pueblo lo mester paga 
esaki durante e proximo 
25 pa 30 añanan. 

Ansha y 
desesperacion 

Recapitulando tur e de- 
benan menciona, e suma 
total di debe cu e Gobier- 
nonan di AVP a crea des- 
de 1986 ta 5185.9 miyon 
florin, esta di 5.2 biyon 
florin. E Gobiernonan di 
MEP a crea desde 1986 
un suma total na debe di 
1186.2 miyon florin, esta 
di 1.2 biyon florin. 

Esaki ta mustra clara- 
mente cu e debenan crea 
dor di AVP ta mas cu 4 
biaha cu locual MEP a 
crea desde 1986 en adel- 
ante. Increibel con AVP 
por a hinca nos pais den 
e abismo financiero ald 
y cu tur e debenan aki 



DEBE TOTAL 
(x miyoa Afl.) 

AUMENTO DEBE 
(x miyoii Afl.) 

1986 

0 



1989 

617.0 

A\T 

617.0 

1993 

1077.8 

MEP 

460.8 

2001 

1504.7 

A\T 

426.9 

2009 

2230.1 

MEP 

725.4 

2016 

4172.1 

A\T 

1942.0 

Debenan proyectonan PPP 

A\T 

2200.0 

TOTAL DEBE CREA PA AYP 

5185.9 

TOTAL DEBE CREA PA MEP 

1186.2 


lo mester bay wordo pa 
nos yiunan y yiu di nos 
yiunan! 

Pues e cifra manipulativo 
di 3 biyon florin na debe 
cu Gobierno di MEP lo a 


crea ta basa riba mentira 
flagrante di parti di AVP 
cu no por wordo substan- 
cia cu cifranan concreto, 
manera cu semper MEP 
si ta haci. Esaki ta dem- 
ostra un biaha mas cu 


AVP ultimamente ta den 
un ansha y desesperacion 
total ya cu cada bes nan 
tin cu recuri na cifranan 
manipulativo y mentiro- 
so y p’asina pinta MEP 
malo den comunidad. 


Seapo 



(DOOR PRIZES) 


4x AWG 250,- 


DIAHUEBS 

8 di JUNI, 2017 


Cuminsando 8:00PM 


POWER BALL AWG 5.500,- 

Bingo package = AWG 30,- (mci. progresivo) Renaissance Convention Center 

Wega 1.AWG 750 


Wega 2.AWG 750 

Wega 3.AWG 750 

Wega 4.AWG 750 

Wega 5.AWG 750 

Wega 6.AWG 1500 

Wega 7.AWG 1500 


Wega 8.AWG 1500 

Wega 9.AWG 2500 


Wega 10.Progresivo 

51 te cu 54 jamada AWG 1.000,- 
55 te cu 56 jamada AWG 750,- 
57 jamada of mas AWG 500,- 


Wega 11 


AWG 10.000 

Tur cos ta cla p'e 

Prome debate politico 
diahuebs awor 


AYERA merdia, Cama- 
ra di Comercio a organisa 
un conferencia di prensa, 
cu mester a tuma lugar 
den oranan di mainta, 
pero a cambia su ora, 
unda solamente 4 lider 
politico a duna acto di 
presencia. 

Nan ta, Booshi Wever di 
UPP, Holmo Henriquez 
Jr. di MAS, Ricardo Croes 
di RED y Benny Nisbet 
di PPA. 

Partido ABO a gradici p’e 
invitacion, mientras cu 


partido Curpa a protesta, 
pasobra no a haya invita- 
cion pa por participa. 

Partidonan cu ayera no 
a duna acto di presencia, 
pero si a confirma di lo 
participa ta MEP, kende 
su lider Evelyn Wever 
Croes, ayera no por taba- 
ta presente, debi cu e ta 
na Hulanda y probable- 
mente lo ta na Aruba, pa 
participa n’e debate aki. 
Mike Eman, Prome Min- 
ister y alabes lider di 



AVP, debi na otro com- 
promiso no por tabata 
presente, pero sigur lo ta 
n’e debate. 

Por ultimo, Otmar Odu- 
ber, di Plataforma Nobo, 
POR, no a acudi ayera, 
debi na fayecimento ayera 
mainta di un miembro di 
famia, pero sigur POR lo 


ta debidamente repre- 
senta diahuebs awor. 

Presidente di KvK, Ernst 
Mohamed a informa cada 
lider cu nan tin 1 minut 
y mei pa contesta cada 
pregunta y cu e mod- 
erador lo ta Ruben Tra- 
penberg. E debate aki, ta 


bon bendi y lo cuminsa 
pa exactamente 7 or di 
anochi. 

Na augustus lo tin e di 
dos debate, pero no por 
bisa si ta cu tur e parti- 
donan aki, depende si tur 
lo haya sosten di firma 
pa participa na eleccion 
proximo. 


Andin Bikker di POR: 

Mester moderniza hopi di nos leynan 
anticua p.e. di medio ambiente 



DEN rueda di prensa di Par- 
tido POR e Plataforma Forza 
Nobo, Andin Bild<:er a anuncia 
cu den e prome 100 dianan di 
gobernacion di POR, nan lo bay 
moderniza hopi di nos leynan 
anticua. Pesey Andin Bildcer ta 
papia hopi biaha di institui un 
Academia di Ley y den e leynan 
cu seguramente mester mod- 
erniza t’e leynan ambiental. 


Bildcer a splica cu tin hopi aus- 
encia di leynan ambiental, y 
POR ta haya hopi lceho di perso- 
nanan cu ta bisa cu den areanan 
habita ta wordo confronta cu ta 
bin fabrica di cement, cobam- 
ento di santo, cu nan ta biba 
24/7 den casnan sera, cu airco, 
y nan ta haya nan cuentanan di 
coriente cu ta bin hopi halto, y 


cu nan yiunan ta haya nan mes 
cu problema di respiracion. 
Bildcer a bisa cu e lcehonan ald ta 
bin di diferente bario y a critica 
cu den 8 aña di gobernacion, e 
Gobierno aki a expone su mes cu 
e hecho cu e ta laga cada bez ciu- 
dadanonan forza di bay Corte, 
gasta fondonan priva, mientras 
cu eigenlijlc e tarea principal di 
un Gobierno ta reinforza nos 
leynan. 

E gobernante encarga net e a 
bay Notario cambia e besteming 
di cierto tereno pa acomoda e 
comerciantenan cu ta acerlce pa 
haci esaki. Andin Bildcer a bisa 
cu e ta subraya esalci un rato 
pasobra canando den barionan 
e fin di siman cu a pasa, el a 
wordo notifica cu aworaki den 
e container waf nobo ora cu bi- 
ento cambia, cu hopi biaha nan 
ta wordo confronta cu e huma 
di e compania estatal WEB, e ta 
afecta e trahadornan di diferente 
compania y di Gobierno cu ta 


traha den e sector ey y cu nan 
ta man na cabes cu e situacion 
cu ta presenta eynan. 

Esalci ta un ehemplo cu nos 
leynan ambiental ta sumamente 
anticua y cu mester wordo 
moderniza, pasobra no t’asina 
cu constantemente bo ta haya 
ehemplonan palpable di ke- 
honan di personanan di areanan 
habita, y otro ehemplo Parkien- 
tenbos netamente, pasobra esey 
ta un area cu ta wordo afecta, y 
cu aworaki nan ta sinti’e paso- 
bra prome cu esey no tabatin, 
eigenlijk, un construccion den 
e area akinan. 

Andin Bikker por a compronde 
cu tin un ley na caminda pa 
Parlamento, aparentemente, 
pa lolce ta trata emision di e 
refineria. Lo mester wordo con- 
sidera tambe otro industrianan 
cu tambe ta haci emision di 
gasnan cu lo por causa malestar 
p’e salud di nos pueblo. 

Partido ReD for di 2005 ta pidi cambio 
constitucional pa persigui Ministernan 


TA hopi tristo pa scucha Prome Minister 
Mike Eman declara, relaciona cu e caso 
di Paul Croes, cu Aruba awor numa via 
Directie Wetgeving ta bezig ta copiando 
e Constitucion di St. Maarten pa loke ta 
persecucion penal di Ministernan acusa di 
corupcion. 

Partido ReD for di su programa di 2005 a 
sugeri e cambionan ey den nos constitucion, 
e. o. cu ta schors un Minister mientras cu 
e ta den funcion. Nos ta den 2017 y ni 
MEP ni AVP a percura pa e cambionan 
aki, pasobra tabata tapa corupcion di nos 
gobernantenan pa añanan largo. 

Aki nos ta presenta e parti aki di e programa 
di e partido blanco di 2005 y awor atrobe ta 
den programa di 2017, p’asina Gobierno di 
Aruba haya sa kico nan mester haci. 

Habri combersacion den “Ministeriele Sa- 
menwerkingsraad” pa acerca Presidente di 


Corte Superior y e dos Procurador General 
pa tin un “Eenheid in het Vervolgingsbeleid 
inzake Corruptie-bestrijding conforme art. 
62 lid 2 e Samenwerkingsregeling Neder- 
landse Antillen en Aruba” p’asina cumpli cu 
‘ley pa un, ley pa tur’ y asina evita hasta e 
pensamento cu lo tin husticia di clase; 

Revocacion di e derecho pa subi lista 
(atrobe) si un politico ser haya culpabel pa 
hecho cu tin di haber cu corupcion, malver- 
sacion di placa of entrego di patrimonio di 
pueblo, falsificacion di documento of otro 
caso serio cu tin di haber cu su posicion of 
otro casonan serio cu ta haci moralmente 
indeseabel pa bolbe cubri e funcion publico, 
etc. 

Esaki por ser haci pa medio di un ley formal 
(nobo) of cambio y ampliacion di articulo 4 
di nos Kiesverordering (Lv. di 3 november 
1987, A.B. 1987,110); 


Regla un ley nobo, comforme e espirito di 
articulo 2 lid b y 87 e.v. di LMA, juncto 
art. 86 di Codigo Penal (manera cambia 
den Ab. 1999 no 24), esta e suspencion di 
un Parlementario of Minister den funcion 
durante e investigacion pa casonan manera 
menciona aki riba, te ora e caso ser trata of 
e funcionario ser declara liber di e acusasion. 

Esald pues, igual cu ta conta pa (otro) em- 
pleado publico y manera regla den LMA: 
schorsing como un ‘orde-maatregel’ pa por 
haci e investigacion necesario y no como 
castigo pasobra ta den corte ta dicidi riba 
culpabilidad/inocencia. 

Ta hopi preocupante lolce nos Prome Minis- 
ter a declara cu PG ta ricibi ordo di Gobierno 
ken ta persigui y kende no. Eman a bisa 
cu esaki a sosode bao di MEP, pero esaki 
tabata y ta practica di AVP tambe. P’esey 
no tin husticia, of miho bisa tin husticia di 
clase na Aruba. 


Pharmaton 
ta e vitamina cu un 
mama lo duna su yiu 



Pharmaton no ta un suplemento desconoci. 

Al contrario, e ta un vitamina cu ta den 
famianan di generacion pa generacionnan. 

Historia: 

Pharmaton a subi mercado pa prome biaha na Suiza na aña 1961. Seis 
aña despues a lanza Pharmaton Kiddi® riba mercado. Y dje tempo aya 
el a bin ta pasa di generacion pa generacion di pais pa pais inclusive 
Aruba. Ta hopi ta e famianan cu ta usa Pharmaton. 

Su distincion: 

Kico ta distingui Pharmaton di tur otro suplemento? Ademas dl e variedad 
grandi di vitamina, mineralnan y Ginseng, e contenido y porcentahe di 
cada ingrediente ta di un grado asina halto cu esey ta hacie e suple- 
mento y vitamina potente. Un so pa dia ta suficiente. 

Ademas di e contenido, e combinacion di e ingredientenari tambe ta 
hacie un vitamina poderoso cu ta bon pa henter e curpa, for di cerebro 
te cu circulacion, di wowo pa cu stamina fisico, di energia te cu reforsa 
un persona su memoria. Pues e ta un solo suplemento di caliber cu ta 
contene tur locual cu e curpa mester n'e grado ideal y perfecto. 

Pa bo yega na e dosis cu un capsula di Pharmaton ta contene, bo mester 
tuma 2 pa 5 di e otro suplemento pareu pa por alcansa e potencia di 
Pharmaton, ademas cu Pharmaton tin mucho mas ingrediente cu e otro. 
No tuma nos palabra p'e. Bay un botica y pone e suplementonan banda 
di otro y compara pa bo mes. Pharmaton tin tur locual cu e otro tin y 
mucho mas. Pharmaton ta e vitamina cu un mama lo duna su yiu. 

Busca e di bo awe mes na bo botica preferi. 

Su cas: Manrique Capriles Aruba telefon 5834036 

Atracadornan a bay cu suma di 10 mil dolar, pero 

Mester ta hende cu sa cu e victima 
tabatin tanto placa den su poder 

E caso aki ta masha fishy mes 


LITO Lacle, vocero di Polis a informa nos ayera 
cu pa más o menos 10.37 a drenta informacio via 
Centrale Post cu 1 persona a wordo atraca na altura 
di un cas na Macuarima. 


E persona ta yega te na Centro di Husticia cu ta lceda 
na Macuarima y ta declara cu el a wordo atraca pa 
dos hende homber cu ta papia spaño. 

E atracadornan a haci uso di un arma di candela y 
un cuchiu pa comete e atraco. 


Segun e victima denunciante, e tabatin un suma di 
más o menos 10 mil dolar den su poder y e anti- 
socialnan a bay cu e suma aki. Después di e atraco 
e malhechornan a huy den un auto blanco. Te aki e 
version policial, cu ta laga masha interrogatorio atras. 


E atracadornan mester sa masha bon, cu e victima 
tin tanto placa den su poder. 

HOLIDAY INN RESORT ARUBA AN AFFILIATE OF THE 
INTERCONTINENTAL HOTELS GROUP SEEKS 
APPLICANTS FOR THE FOLLOWING POSITIONS: 

FRONTDESK SUPERVISOR 


Prerequisites: 

Experience preferred 
Willing to work shifts 

Good knowledge of English and Spanish 


HOUSEKEEPING SUPERVISOR 


Duties: 

Responsible for supervising of room attendants, departmental 
storage areas, and work areas, and ensuring highest level of 
guest service and satisfaction. 

Education: 

High school or equivalent. 

Must be able to work shifts 

Experience: 

One (1) year experience as Housekeeping Supervisor in 
addition to room cleaning experience. 

Skills: 

Must have good customer relations and employee relations 

If you are interested, please apply by e-mailing your resume to 
hirahr.applications@ihg.com or apply in person at the Human 
Resources Department between 8:00 a.m. - 4:00 p.m. 

Ist prize Celine RoseLeen de Mey 
2nd prize Yahaira Kock 


Basket 


YasbeLis GonzaLes 
Madelaina Bikker 
Clara Gomez 
AdeLa Orman 
Steffany Rojas 
Mena Lacte 


SIMAN pasa durante reunion publico den cual 
Parlamento a trata e ley di screening di Ministers, 
lider di oposicion, Evelyn Wever Croes constante- 
mente a uza un expresion cu ta mustra cu e ta hopi 
custumbra cu esaki. 

“Haci lo corecto hasta ora cu hende no ta mira,” t’e 
dicho cu e lider di MEP tabata ripiti tras di otro du- 
rante tratamento di e ley menciona, mientras cu su 
persona mes no ta cumpli cu nificacion di e dicho aki. 

“Den ningun di su disertacion, Evelyn Wever Croes a 
trata di duna contenido n’e ley aki, pero simplemente 
a uza su tempo di trata di pinta tur hende den forma 
negativo, keriendo cu su persona si t’esun corecto. 
Lider di MEP hunto cu algun colega di dje, pa mas 
c’un aña no ta pagando pa staciona auto den centro di 
Oranjestad, pero kico nos a mira durante di e reunion 
publico siman pasa, ta cu Evelyn a bin na grandi, 
staciona su auto den un sitio caminda e mester a paga 
p’esaki, pero nunca a paga manera pueblo si ta paga. 
Evelyn sabiendo cu AruParking ya no ta pone ldem 
of ta tou auto bay cu esakinan, a dicidi di viola regla- 
nan cu tin y cu pueblo si ta cumpli cu nan, y bay den 
Parlamento pa haci su weganan politico. 

Pero ora cu analisa e situacion ald bon, pero na mes 
momento analisando e comportacion di e lider di 
MEP y su fraccion pa ultimo añanan, por compronde 
e motibo di con Evelyn no kier paga pa staciona su 
auto. 

E splicacion ta cu di e forma aki Evelyn ta haci loke 
e mes ta predica, esta di haci lo corecto, esta keda 
sin paga, ora tambe hende no ta mira, ya cu e no lder 
paga si e no ta traha. 

Loke ta mas serio di e caso aki, ta cu ora durante di 
reunion un miembro di fraccion di AVP a confronta 
su persona cu e tipo di comportacion ald, e lider di 
MEP a manda un ayudante bay hala e auto y no paga 
pa uza e espacio, caminda a hiba e auto staciona 
den e lugar patras di Seaport Marketplace, caminda 
solamente ta ser permiti pa clientenan di e hotel y 
shopping mall staciona. 

Aki e lider di MEP a pretende cu e ta bay sinta come 
den un di e restaurantnan cu tin, pero realmente ta 
sinta den Parlamento ta haci politica partidista sin 
cumpli un biaha mas cu lolce tur otro ciudadano si 
ta haci cune, esta di paga pa staciona auto. 

Esaki ta tipifica e mentalidad di e lider di MEP y 
su fraccion, caminda nan ta cobra pa hopi tempo 
caba su cumpli cu nan deber como Parlamentario y 


riba dje ta bin abusa di 
situacionnan caminda 
nan por saca probe- 
cha financiero, cu ta 
igual cu e maneho 
cu MEP a hiba pa 
ocho aña caminda 
amigo y famia a 
probecha tur cu 
tin,” Parlamen- 
tario Marlon 
S n e e k t a 

Parlamentario Marlon Sneek 

Lider di MEP a dicidi 
no ta paga pa parkeer, 
pasobra e no ta traha tog 

Prome Minister Mike Eman tocante Proyecto Dreamers: 


Pabien na Minister Sevinger 
y DIMAS pa bin cu un solucion 
husto p'e grupo vulnerabel aki 




MANERA a keda publica, diaranson siman pasa, Prome 
Minister Mike Eman tabatin e honor di haci entrega di 
documento di permiso ‘firma liber’ n’e prome dos benefi- 
ciadonan di e programa ‘Dreamers’. 

E proyecto a keda crea riba iniciativa di Gabinete Mike 
Eman y den cooperacion di varios instancia publico bou 
coordinacion di DIMAS. 

Pa Premier Eman, tabata e final di un caminda largo unda 
cu a lucha pa un grupo vulnerabel den nos comunidad, pero 
cu awor tin e oportunidad igual na otro ciudadanonan di 
nos pais. 

“Mi ta gradici tur cu a traha sumamente duro pa haya un 
solucion na un reto cu nos tabata mira cu tabata crea hopi 
incertidumbre, hopi dolor y hopi desapunto serca hopi 
hoben cu tabata yega n’e edad cu nan kier sigui studia of 
kier cuminsa traha y diripiente ta descubri cu, pa loke ta 
trata nan documentacion, tabata haci esald imposibel,” 
Prome Minister a expresa splicando cu ta hopi e biahanan 
cu el a sinta serca e mayornan, docentenan tambe y hopi 
di esnan cu ta topa e casonan aki y tabata sinti e mesun 
preocupacion cu ne. 

Semper cu un acercamento humanitario, a purba yuda den 
casonan individual, pero a ripara cu e mihor solucion tabata 
pa crea un maneho caminda por yuda tur esnan merece di 
e ayudo. Asina a crea un criteria y un proceso na DIMAS. 
A stipula e punto mas importante cu ta cu e hoben mester 
tin 10 aña bibando na Aruba di cual 5 el a bay un scol, 
ademas di otro rekisitonan. 

Despues di e parti oficial y administra, pa Prome Minister 
Mike Eman tabata un placer di por duna un cara na tur 
e esfuersonan haci y den e caso di proyecto ‘Dreamers’, e 
momento ey a yega e siman aki den persona di e rumannan 
Cristian y Cristina Saitch. 

Entregando e documento den man di Cristina, Prome Min- 
ister Eman a bisa: “Cristina mi kier a cuminsa na entrega bo 
permiso basa riba e condicionnan nobo di Dreamers. Hopi 
pabien. Bo ta un Arubiano nobo y awor oficial.” 

Nos Prome Mandatario tambe a indica cu ambos ta ricibi 
permisonan cu ta duna nan diferente derecho y cu Gobierno 
di Aruba lo sigui cana cu henter e proceso pa mas persona 
por bin dilanti cu e informacion cu nan tambe ta cay bou 
di e categoria aki. 

Premier Eman a felicita Minister Sevinger como titular di 
Integracion pa haci e diferencia importante ald y natural- 
mente tambe na DIMAS cu tabata representa pa Kathy 
Ruiz-Paskel y Mario Wever. 

E Director di DIMAS a felicita Cristina y Cristian cu awor 
tin nan status legal. Ruiz-Paskel a indica cu e departamento 
tin actualmente 100 peticion di Dreamers den proceso di 
tramite, mientras cu otronan tin cita pa haci screening. 

E ta invita tur esnan cu ta kere cu ta cay bou di e categoria di 
Dreamers pa bay riba website caminda tin tur informacion 
y formulario ya cu ultimo dia cu DIMAS lo ricibi peticion 
ta 30 di juni 2017. 

Na sede di DIMAS tambe tin dos bali disponibel tur dia 
pa brinda informacion. 

Afirma acuerdo di cooperacion durante HCCA 

Inspeccien di Salud Publico di Aruba 
y Sint Maarten lo traha mas cu otro 

CU Minister di Salud Publico, 
Desaroyo Social di Sint Maarten, 
Emil Lee y Minister di Salud Pu- 
blico, Cuido di nos Grandinan 
y Deporte di Aruba, dr. Carlos 
“Alex” Schwengle como testigo- 
nan, e dos Inspectornan General 
di Salud Publico di Sint Maarten y 
Aruba a firma un acuerdo den cual 
ta stipula mas cooperacion entre e 
dos entidadnan di supervision y di 
control di calidad di cuido. 

Dr. Earl Best, Inspector General di 
Sint Maarten y mr. Dorylee Lopez 
Penha, Inspector General di Aruba 
a acorda cu e dos Inspeccionnan lo 
traha hunto riba tereno di inter- 
cambio di personal, profesionalnan 
medico y protocolnan. 

“Locual esaki kiermen ta cu por 
ehempel si tin un investigacion 
andando na Aruba y cu Inspeccion 
di Aruba ta sinti cu e caso ta hopi 
complica of ta desea pa por conta 
cu extra experticio, cu e Inspec- 
tor di Sint Maarten por bula bin 
Aruba pa hacie”, asina dr. Earl Best 
a splica despues di a caba di firma 
e acuerdo. 

Di otro banda, mr. Dorylee Lo- 
pez Penha a duna di conoce cu 
e Inspeccion di Salud Publico di 
Sint Maarten a inicia den forma 
independiente despues cu e isla a 
para riba su mes, esta na 10-10-10. 
“Bisando esey, nan tin 7 aña mas 
di experencia cu nos y como tal nan 
por duna nos un bon man awor cu 
nos a cuminsa aki na Aruba. 

Nos semper tabatin un bon con- 
tacto cu nan y awor ta formalisa 
e bon relacion ald den un acuerdo 
formal, cu ambos Minister como 
testigo”. 

Mas leu e Inspector General di 
Inspeccion di Salud Publico di 
Aruba (IVA) a sigura cu Sint 
Maarten semper a duna conseho 
y a comparti experencia y a mus- 
tra disponibilidad di intercambia 
experticio. 

“E intencion ta pa nos yega n’e 
mesun acuerdo asina cu Corsou y 
cu e islanan BES tambe. 

Esey t’e idea....y mi ta convenci cu 
nos lo yega eynan pronto”, di acu- 
erdo cu mr. Dorylee Lopez Penha. 

Minister dr. Carlos "Alex" Schwengle na final di HCCA 201 7 

Reino Hulandes le traha mas uni riba Salud Publico 

Dia 21 di juli lo formalisa "Letter of Intent" den un acuerdo entre Hulanda, Corsou, St. Maarten y Aruba 



“MI ta sumamente contento cu e conferen- 
cia, cu e participacion, cu e organisacion y 
specialmente cu e contenido y e acuerdonan 
cu a sali na final di e conferencia ald”, asina 
Minister dr. Carlos “Alex” Schwengle a bisa 
na final di e ultimo dia di e conferencia di 
Health Care Conference Aruba 2017 cu a 
inicia diahuebs y a termina diadomingo den 
Hilton Aruba Resort <Sc Casino. 

Esaki t’e di dos conferencia cu e mandatario 
ta organisa, cu ta conta tambe pa punto di 
acreditacion pa profesionalnan den cuido 
medico riba nos isla. 

Dos aña pasa, na final di e conferencia a 
tene un encuesta bou di e participantenan 
y a sali afo cu nan ta desea bon oradornan, 
pa tin mas ehempel di “best practices”, cu 


a pone cu e biaha aki riba e di 3 dia a trece 
oradornan internacional cu a enfoca hopi 
riba cuido integral y a duna bista riba evi- 
dencia y logronan di otro paisnan cu Aruba 
sigur por siña for di dje. 

Tabatin oradornan di Corsou y Aruba pa 
duna ehempel nan di programanan integral 
andando na nos islanan. 

Diadomingo ainda e Ministernan di Salud 
Publico di Aruba, Corsou y Sint Maarten a 
firma un acuerdo, un “letter of intent” cu 
a nace for di un “Memorandum of Under- 
standing” firma na 2015 caba. 
Lamentablemente a tuma hopi tempo, pa 
varios motibo for di alcance di Aruba, p’e 
demas islanan por a lceda cla y firma e acu- 
erdo final. 

Awor t’asina leu, despues di basta cambio 


den politica na nos islanan ruman, cu tin 
stabilidad pa por sigui y traha riba e acuer- 
donan aki. Mester bisa cu no ta solamente 
e islanan a firma na 2015, sino Hulanda 
tambe. 

Den e acuerdo ta stipula cu e islanan lo 
sinta hunto como partnernan pa dialoga riba 
reto y aspectonan den cuido y pa mira con 
por yuda otro a base di colaboracion cu ta 
promove un “win-win” p’e islanan. 

E base di e acuerdo ta pa traha hunto den 
un esfuerso pa reduci gasto y pa subi e balor 
di e servicio cu ta brinda. 

Den e letter of intent ta specifica algun 
area di e logronan cu lder concretisa den 
e siguiente dos añanan y concretisa e pun- 
tonan aki pa firma un acuerdo total dia 21 
di juli proximo na Corsou. 

Na final Minister dr. Alex Schwengle a en- 
fatisa cu e “feedback” di participantenan ta 
masha positivo. 

Nan ta conseha pa no perde mucho tempo 
ta discuti solamente e meta unda ta bay, e 
vision unda ta bay como pais, pero pa no 
tarda mucho pa explora e “quick win” nan 
pa no stroba e iniciativa cu tin, e entusiasmo 
cu tin, e gana cu tin awor pa trece cambi- 
onan positivo, lo bay perdi. 

“Esey ta por lo menos un di e consehonan 
y tur hende ta bisa pa pone mas atencion 
ainda riba prevencion, no solamente e di 
dos y di tres nivel, sino tambe den “primaire 
preventie”, pues no warda te ora tin enfer- 
medad pa lamenta, sino pa haci mas ainda 
den evita cu hende ta haya enfermedad di 
presion halto, diabetes, obesidad, etc. 

Y un di e decisionnan pa yuda preveni ta pa 
cuminsa di jong, cu por ehempel e “gezonde 
scholen” pa bringa e cultura di comemento 
y bebemento cu tin riba nos isla, pues 
mester cambia nos custumbernan cu no ta 
saludabel. 

E problema ta pa cambia hende grandi ta 
dificil, cu mucha ta logra mas facil y mas 
liher. 

A base di e comentarionan expresa di e par- 
ticipantenan na final di e di dos conferencia 
di HCCA teni den fin di siman, lo evalua e 
temanan cu lo uza pa e di tres conferencia 
cu lo ta aki 2 aña atrobe. 

Minister Suzy Camelia-Rómer di Corsou a participa na HCCA 201 7 

Mas cu cuido integral lo traha riba bienestar di ciudadanonan 

Salud integral ta ensera mas cu salubridad so 

PROBABLEMENTE e ta un di e prome 
biahenan di trabou cu Suzy Camelia-Rómer 
ta haci como Minister di Salubridad Publico, 
Medio Ambiente y Naturalesa di e Gobierno 
nobo di Corsou cu apenas a huramenta di- 
aluna ultimo dia 29 di mei 2017. 

E1 a participa activamente durante e di dos 
Health Care Conference Aruba den cual a 
enfoca riba cuido integral. 

E no tabata e unico Minister di Salud Pu- 
blico presente, pasobra Sint Maarten tambe 
a participa den forma activo n’e conferencia 
aki. 

“Na Corsou nos ta kere sigur den un cuido 
integral caminda no solamente actornan di 
cuido, kiermen e nursenan, e dokternan, e 
specialistanan, dietistanan, ta traha hunto 
sino cu tur mester traha integral pa cuida 
e paciente. 

Nos ta bay tambe riba e parti di cuminda cu 
e paciente ta come, e aspecto di e cultura di 
comemento, pasobra den nos vision nos ta 
mira un hende salud”, asina e mandatario 
a expresa. 

E1 a sigui splica cu: “Pesey mi cartera yama 
Salubridad Publico, Medio Ambiente y 
Naturalesa, pues nos ta traha pa tin un co- 
munidad salud, tanto mental-, fisicamente 
y cu bon ambiente di bida, bon balansa y ta 
pesey nos lo inverti, hunto cu varios colega 
manera di Asunto Social y di Infrastructura. 
Pasobra si kier traha riba e problema di obe- 


sidad na Corsou, cu ta un di e problemanan 
di mas grandi den cuido medico, tanto for 
di e dokter te n’e dietista, ta importante p’e 
pueblo move. Pero pa comunidad por ta mas 
activa den movecion, mester tin caminda, 
mester tin infrastructura pa cana riba dje. 
Mi mes tabata Minister di Infrastructura, 
mi a cuminsa cu esey caba, trahando riba 
caminda pa core bicicleta, nos a traha asera 
banda di caminda pa hende cana riba dje, 
pasobra di masha tempo nos no tabata traha 
asera mas na Corsou. E cosnan ey tur ta bay 
hunto”. 

Minister Camelia-Rómer a enfatisa cu den 
e parti di agricultura ta enfoca pa publico 
planta mas na cas pa por come mas salu- 
dabel. 

Berdura por ehempel ta masha caro, pero un 
hende cu diabetes of pa un hende cu kier 
evita di bira gordo p’e no bira paciente di 
diabetes, e mester come mas berdura. 
“Kiermen asina nos ta mire como un mane- 
ho integral, tanto p’e parti medico, como 
tambe tur otro facetanan di bida cu tin rond 
di e hende”. 

Den e acuerdo di Gobernacion di Corsou, a 
enfoca riba “wellness”, kiermen e punto di 
salida di e Ministerio di Salubridad Publico 
no ta enfermedad, tampoco absencia di 
enfermedad, sino mas bien e ta enfoca riba 
bienestar di e hende. 

“E parti di prevencion ta sumamente im- 

portante, specialmente si tuma prevencion 
como parti di cambio di estilo di bida. 

For di ora cu nos tin un baby y e ta yora, 
no por keda dune formula of lechi te ora e 
stop di yora, no....mester siñe for di chikito 
te cierto comemento ta basta. 

Mi ta stress riba esey, pasobra nos sa cu e 
ta un problema di cultura”, asina Minister 
Camelia-Rómer a bisa despues di a presenta 
durante HCCAAruba. 

E1 a subraya e hecho cu: “Mi mes tambe 
lo bay baha peso pa duna e bon ehempel, 
pasobra Bo por no por tin sobrepeso bo mes 
y bo ta bisa otro hende pa nan baha peso, 
pues mi ta start un programa pa nos baha 
hunto y pa nos tur ta mas consciente locual 
nos ta duna nos yiunan pa come, siña nan 
con cuida contra obesidad, cuida pa nos bira 
diabetico, presion halto, etc. 

Ora haci e tipo di cosnan asina e bienestar 
di e mucha ta mas mihor, e ta studia mihor, 
e ta traha mihor, mas productividad y lo ta 
un beneficio p’e ciudadano mes, p’e biba cu 
mas placer den bida. 

Nos meta den bida ta pa ta feliz pues e 
aspectonan aki tur ta contribui pa ta feliz 
y pa funciona mihor den trabou. Economia 
ta crece, bo ta haya un manera di bida hopi 
mas mihor”. 

Na final Minister Suzy Camelia-Rómer a 
comenta cu e ta consciente si cu e no ta 
un programa di 4 aña of 8 aña, sino ta un 
programa cu lo mester traha cu otro pa sigur 
un 20 aña, pero bo tin cu cuminsa pa Bo 
por realise. 

Nos lo bay traha den barionan, hunto cu 
coleganan Minister riba e otro aspectonan 
pa hunto logra un salud integral. 

Candidato nobo di AVP, ing. Carlos Bermudez: 

"Mi ta bin pa traha, pa hunto 
nos construi un Smart Aruba" 


DIASABRA anochi un concentracion di Partido 
di Pueblo Arubano a tuma lugar na Boegoeroei pa 
cu e lansamento oficial di ingeniero Carlos Bermu- 
dez como candidato. 

Den su introduccion Bermudez a manifesta su 
determinacion pa traha na bienestar di Aruba, en 
particular riba e aspecto di telecomunicacion y 
informatica cu ta su specialidad. 

E candidato a papia di con despues cu Gobierno 
a percura durante ultimo 8 aña pa Aruba tin un 
infrastructura di nivel halto, ta yega momento pa 
traha riba e infrastructural digital cu por haci di 
nos isla un pais cu ta ‘Smart’ tambe. 

“E bon trabou ta sigui shonnan,” asina e candidato 
nobo a cuminsa bisando. “Banda di tur e infra- 
structura cu pueblo ta mira cu ta wordo mehora, 
e momento a yega pa nos crea un infrastructura 
nobo, pero digital. 

E infrastructural digital aki mester tin un rol es- 
encial den tur departamento di Gobierno y den 
tur ministerio cu duna asistencia n’e trabounan di 
husticia, salubridad publico, pa yuda enseñansa; 
djis pa nombra algun.” 

Ing. Carlos Bermudez t’e menor di 7 ruman homber, 
yiunan di Dominico “Do” Bermudez y Theodora 
“Doja” Bermudez-Tromp, un famia humilde, tra- 
hador y hende di tur hende. 

Na 1989 Carlos a bay studia na Eindhoven, Hulan- 
da caminda el a logra su prome titulo di ingeniero 
den e ramo di Telecomunicacion. 

E1 a sigui studia den e ramo di ciencia di computer, 
logrando un di dos titulo como ingeniero den 
Telematica. 

Pa 7 aña el a traha pa diferente compania multina- 
cional, manera Philips. Na 2002 el a regresa Aruba 
despues cu a haci un apelacion na su persona pa 
guia e Departamento di Automatisacion di Gobi- 
erno di Aruba y tin 6 aña caba como Director. 

Bermudez a gradici famia Tromp na Boegoeroei 
cu semper a sostene y kere den AVP pa permiti’e 
realisa e evento dilanti di nan cas. 

E1 a finalisa su introduccion bisando cu: “Pueblo ta 
consciente di e trabou cu a wordo eherce. Pueblo 
ta consciente cu e pais aki a progresa. Pueblo ta 
consciente tambe cu no tin opcion, Berde e ta. 
Berde e ta, Noord e ta, ing. Carlos Bermudez e ta.” 




Servicio pa 
Comunidad 


- Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Del Pueblo N.V. 

Pariba di Brug: 

San Lucas N.V. 


Dokter na Warda 


Pabou di Brug: 
Pariba di Brug: 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar.584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad.583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


niç 

* Media 

Iirni. - 

The Media Group 

Margrietstraat #3 
Oranjestad , Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 

Minister di Enseñansa cla pa tratamento 
di ley di Functiehuis y Structura Salarial 
den Parlamento di Aruba 


RIBA dia 24 di mei 
ultimo, Minister di Ense- 
ñansa, Michelle Hooy- 
boer-Winklaar a firma 
y entrega e Nota naar 
Aanleiding van Verslag 
(NAV) relaciona cu e 
ley di Functiehuis, asina 
finalisando e proceso pre- 
paratorio pa tratamento 
di e ley den Parlamento 
di Aruba. 


Despues cu na aña 2012 
e Minister di Enseñansa, 
Minister Arthur Dow- 
ers, a duna encargo pa de- 
saroya un “Functiehuis” 
y un structura di salario 
nobo pa e sector di ense- 
ñansa na Aruba, e Min- 
ister di Enseñansa ac- 
tual (Hooyboer-Wink- 
laar) a reactiva e proyecto 
na 2015 dunan- do 
encargo pa 
finalisa 


e trabounan necesario 
pa por implementa e 
“Functiehuis y Salaris- 
structuur” nobo. 

E proceso di implemen- 
tacion, cual ta uno ex- 
tenso y complica, ta bou 
di guia di expertonan 
externo KPMG y Bal- 
ance Consultancy. 
Diferente stakeholders, 
manera Directivanan 
di scolnan subsidia, 
incluyendo Dienst 
Publieke Scholen 
(DPS), Sindica- 
tonan, Depar- 
t a m e n t o 
Recurso 
H u - 


(DRH) y otro instanci- 
anan gubernamental, ta 
envolvi di cerca den e 
proceso di preparacion y 
ta yuda pensa construc- 
tivamente pa por logra 
e implementacion di un 
forma optimal. 

Desde momento di ini- 
cio di e proceso door 
di Minister Hooyboer- 
Winldaar, un Comision 
di Revision (Stuurgroep) 
ta supervisa e proceso 
y ta duna conseho na 
Minister. 

E Comision ta consisti 
di representantenan di 
Departmanto Recurso 
Humano, sindicatonan 
SIMAR y SEPPA, con- 
sehero di e Bureau di 
Minister di Enseñansa 
y directora di Directie 
Onderwijs cu a fungi 
como presidente di e 
Comision 


E tarea di e Comision ta 
pa conseha Minister rib’e 
proceso corecto pa imple- 
mentacion di Functiehuis 
y Structura Salarial como 
tambe supervisa e pro- 
ceso. 

Recientemente, e Pres- 
idente di e Comision 
a entrega na Minister 
e Migratieprotocol cu 
ta conseha Minister pa 
cu implementacion di e 
Functiehuis y e Struc- 
tura Salarial pa sector 
di enseñansa di Aruba. 
E tabata un trayectoria 
hopi extensivo y inten- 
sivo, y awor e ley ta cla 
pa trata den Parlamento. 

Mas informacion 

Pa brinda informacion 
di e proyecto aki, Depar- 
tamento di Enseñansa a 
crea un pagina specialriba 
su website: www.ea.aw/ 
functiehuis. 


* 


mano 


Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Lider di AVP, Mike Eman: 

Carlos Bermudez tin balentia, curashi y ta un trahador duro pa pueblo 



PROME Minister di Aruba y lider di AVP a yama Carlos Bermu- 
dez bon bini oficialmente riba e lista berde durante e lansamento 
cu a tuma lugar diasabra anochi na Boegoeroei. 

Dilanti di un publico grandi consistiendo di pueblo di Noord, 
simpatisante y candidatonan di AVP, Eman a haci bon cla cu e 
districto y nos pais a gana un profesional cu curashi y capacidad 
pa traha pa progreso. 

“Boso tur ta sinti e emocion ora cu bo kier p’e destino di bo pais 
wordo goberna cu preocupacion, cu compromiso; ora bo kier pa bo 
bario tin representantenan cu tin nan lombrishi dera den e bario; 
cu bo kier pa nan representa y awe nochi no tin mihor persona cu 
Carlos Bermudez pa representa e pueblo di Boegoeroei y e pueblo 
di Noord,” tabata e palabranan di e lider di AVP. 

Hunto cu Bermudez riba scenario di e evento, Eman a reflexiona 
riba e amistad largo entre su persona y famia Bermudez. 

A recorda con e y Wim Bermudez tempo cu nan tabatin 17 aña 
tabata traha na Emco drentando 5’or di atardi y saliendo te 7’or 
di e siguiente mainta. 

“Despues di aña di experiencia di conoce e famia aki y conoce nan 
honestidad, nan integridad, nan balentia y stimacion p’e pais aki, 
mi ta sigur cu Wim for di shelo ta bisa: ‘Mike mi ta para hunto 
cu bo y mi ruman pa sigui goberna e pais aki y mi ta para tras di 
e homber aki.’ 

Eman a gradici famianan grandi den Noord cu semper a sostene 
den tempo bon y den tempo malo. 

Famianan Bermudez, Tromp, Franken, Frank, Christiaans y Eck- 
meyer. 


“Nos a traha duro tempo cu Watty Vos, Henny Eman y Marco 
Christiaans tabata libera partido. Si mester a parti pamflet, traha te 
madruga, pega bandera y papia cu hende, nos a haci’e. Nos a sirbi 
nan, pasobra nan a inspira nos y pesey nos ta para aki awe paso 
nos a tuma e antorcha pa sigui e trabou y sirbi e pais aki. 

Y cu e antorcha ey nos lo marcha y nos lo lucha pa dia 22 di sep- 
tember nos celebra 15 asiento pa partido AVP,” Eman a bisa cu 
gran emocion cu e publico su dilanti a reacciona mescos cu n’e. 

Den controlnan preventivo 

"LancHoperij" ta un di e molesternan mas grandi 
cu Visibility Team ta topa cune na Oranjestad 




Di**“ 'V 


VISIBILITY Team, e division di Cuerpo 
Policial encarga cu supervision y controlnan 
e. o. den centro di Oranjestad y vecindario 
ta patruya e. o. n’e salida di waf di crucero y 
ex-waf di fruta, den centro di ciudad, e area 
di Arubus y rib’e ruta di Arutram, y Linear 
Park, for di Rotonde Wichi de Palm te na 
Surfside Beach. 


For di dia 22 di mei pa dia 31 di mei e mo- 
lester mas grandi cu nan e topa cu ne, segun 
resumen di e siman di trabao, ta “landlo- 
perij”, esta personanan cu ta biba un estilo 
di bida bagamundo, sin adres, sin profesion 
of trabao y sin ingreso. 


Riba dia 22 di mei a topa cu e bagamundo 
“F”, a papia cu ne y core cune for di e area 
di Royal Plaza Mall. E ta sospechoso den diferente ladronicia cu a 
tuma luga den centro di Oranjestad. 

E siguiente dia Visibility Team a topa banda di Prikichi Supermarket 
cu e bagamundo “M”, kende tabata canando riba caya ta zwaai un 
martiu. Visibility Team a tuma e martiu den beslag. 

Ademas di patruya den centro di Oranjestad, considerando cu e 
benta di dia di Lotto lo ta mas halto como cu e Mini Mega a surpasa 
1 miyon florin, a patruya tambe den bisindario di diferente casita 
di Lotto. Tabata hopi druk, pero no tabatin ningun incidente. 


Riba dia 24 di mei algun miembro di e team a patruya riba bicicleta 
riba L.G. Smith Boulevard for di e oficina di Visibility Team te 
na Aruba Ports Authority; tambe den Weststraat y e negoshinan 
na waf, e station di Arubus, Caya Betico Croes, Havenstraat, y 
bisindario. 

A topa cu a bagamundo “G” molestiando turistanan den Haven- 
straat. A papia cu ne y core cu ne for di e area. 


Despues cu a ricibi melding di un homber desconoci actuando 
straño, cu un handschoen blanco bisti banda di Island Finance y 
CMB Bank, Polisnan a busca den e area pero no a haya e persona. A 


keda patruya te cu tiendanan y negoshinan 
na waf a cera. 

Durante di controlnan a duna dos chauf- 
feur boet pa core den direccion prohibi na 
Paardenbaaistraat/Arubus. 


Diahuebs, Visibility Team a pone un team 
di patruya na a entrada di waf pa preven- 
cion di molester di turistanan bishitando 
cu barco crucero, y a patruya tambe den 
e resto di centro di ciudad. A topa cu e 
bagamundo “J” labando un auto banda di 
unda antes tabata The Music Box; a papia 
cu ne y core cu ne for di e area. 

Riba dia 26 di mei a Visibility Team a haci 
control di trafico, cerca di edificio di Par- 
lamento, unda cu nan a duna seis proces- 
verbaal. Tambe a patruya na pia den centro di ciudad. 

E dos siguiente dianan, Visibility Team a patruya den bisindario 
di Aruba Soul Beach Music Festival, un evento hopi bon bishita, 
y riba dia 29 di mei a haci un biaha mas controlnan di trafico. A 
duna cinco proces-verbaal pa coremento sin faha di siguridad y falta 
di respet di reglanan di zebrapad. 


Dia 30 di mei a patruya den e area conoci y a para na salida di Aruba 
Ports Authority. Tambe a duna asistencia na Fruteria Virgilio unda 
cu e doño a splica cu e bagamundo “D.K.” tabata molestiando su 
clientenan. No a topa cu ne den e area. 

Ademas, mester a duna asistencia pa cu e presencia di e bagamundo 
“R” cerca di The Paddock; a core cu ne for di e luga. 

Un biaha mas, como e premio di Mini Mega a sigui crece, a controla 
preventivamente tambe den bisindario di e casitanan di Lotto. 


Riba dia 31 di mei un team di Visibility Team a para na e salida 
di waf y otronan a patruya e. o. na pia den centro di Oranjestad. 
E unico incidente e dia aki tabata un encuentro cu e bagamundo 
“R”, kende tabata canando den direccion di Aruba Ports Authority. 
A intercept’e, papia cu ne y core cune for di e area. 

Bishita di cortesia di representante 
di Leo Club Aruba na Parlamento 

DIAHUEBS, dia 1 di juni ultimo, e presidente di Leo Club Aruba, 
srta. Sjarlaine de Windt, hunto cu e consehero di Leo sr. Ivan Croes y e 
Presidente di Lions Club di Aruba, sr. Randolf Vrolijk a haci un bishi- 
ta di cortesia cerca e Presidente di Parlamento di Aruba. 

Nan a ser ricibi dor di e Presidente, sra. Mervin Wyatt-Ras, com- 
paña p’e griffier di Parlamento, sr. Herman Hek. 

Aruba Leo Club a scoge luna di juni 2017 na Aruba como luna con- 
tra humamento den auto cu mucha abordo. Nan kier conscientisa nos 
comunidad Arubano rib’e importancia di e tema aki. 

Durante nan bishita nan a papia riba e posibilidad pa introduccion di 
un ley cu ta prohibi humanto den auto cu mucha abordo. 

E conscientisacion cu Leo Club Aruba lo haci lo ta dor di pone- 
mento di sticker riba auto cu e lema “Muchanan ta contento, sin hu- 
mamento”. Y alabes informa e pueblo di Aruba rib’e importancia 
di esald pa e salud di nos chikitinnan. 



Parlamentario Jennifer Arends-Reyes: 

E ley di créche a keda aproba y su meta ta pa sigura calidad di 
cuido di nos muchanan y stimula participacion laboral di mayornan 



Tambe ta bon pa tene den consideracion cu 
ta recomendacion di Unicef y asina tambe 
Aruba lo cumpli cu e tratado internacio- 
nal pa derecho di mucha. E cambionan 
cu lo mester wordo implementa pa e 
centronan di cuido lo ta den fase y e 
mayoria di centronan di cuido ya ta 
cumpli cu tur e rekisitonan caba. Si 
tin cambio cu lo mester wordo haci 
pa locual ta regarda seguridad of 
infrastructura e ta tuma su tempo 
y inversion, pero a duna un 
plazo di tempo rasonabel 
cu no mester ta di biaha. 


PARLAMENTARIO Arends-Reyes ta mustra con mundo di 
awendia ta cambia y mayornan ta mas participativo den e 
mercado di trabou. Especialmente nos hende muhernan 
cu ta mas participativo cu antes y p’esey opvang di 
calidad pa nos muchanan a bira algo cu ta un nece- 
sidad. Ta un momento historico pa Aruba despues 
di 55 aña cu e prome centro di cuido a habri su 
porta, awe Aruba tin un ley pa structura centro 
di cuido di mucha. 

Sigur un logro grandi pa pais Aruba mirando cu 
den pasado tabatin diferente concepto di ley, 
pero cu no a wordo realisa 


E ta un comienso y mester ta un ley positivo pa nos muchanan y 
Aruba en general. Cu un bon sistema di centro di cuido di 
mucha e ta trece e beneficio cu ne cu lo tin mas partici- 
pacion di trabou di e mayornan y ta importante pa 
nos hende muhernan keda forma parti di e mercado 
di trabou, e Parlamentario ta splica. 

Tambe fraccion di AVP a entrega un mocion pa 
sondea e posibilidad pa Gobierno co-financia 
e pago di créche sea den un forma directo of 
reduccion fiscal. E ley aki tin hopi potencial pa 
bira uno sumamente exitoso y positivo, Parla- 
mentario Arends-Reyes ta termina bisando. 

Head of Referee, Oslin / 'Oshi"Kock 

Departamento di Referee mes ta apunta 
ken ta dirigi wega y no directiva 


ULTIMO wega di futbol a trece algun discusion unda cu team y 
fanaticonan no a keda contento con referee ta atende e weganan. 
Head of Referee, Oslin “Oshi” Kock a expresa cu AVB a duna e 
departamento di referee e autoridad pa nan mes scoge kende t’e 
refereenan pe weganan. 

E apuntacion di refereenan no ta facil, pasobra cada referee cu bay 
e wega, Departamento di Referee ta asisti na cuallder di e weganan 
y ta evalua nan. 

Despues di e weganan ta tene un reunion y dialoga riba e wega y a 
base di e evaluacion, nan ta scoge ken pa manda pe siguiente wega. 

“Nos no ta yega apunta un referee sin mas. Si tin algo manera 
den e caso di Division di Honor cu nos ta haciendo cada wega cu 
finalisa nos ta sinta cu nan y haci evaluacion cu e 8 refereenan cu 
a participa den e play-off”, asina Oslin Koclc a remarca. 

Nan ta reuni for di 7:00pm-11:00pm y repasa e diferente hugadanan 
y analisa ldco a haci den e wega, kico mester coregi. 

E no ta un cos cu nan ta yega dicidi ken ta fluit, pero a base di lolce 
cada ken ta haci riba veld ta scoge e refereenan. Departamento di 
Referee ta sinta analisa y pensa hopi prome cu scoge. 

Loke cu Oslin Kock ta bisa e refereenan ta pa no sigui loke ta scirbi 
riba Facebook, pasobra na momento di reunion nan ta trata tur 
loke tin di haber cu referee. 

“Rond mundo tur hende sa, fanaticonan no ta contento. Sea gana 
of perde nan no ta contento, semper nan ta culpa referee”, Oslin 
Kock a remarca. 

Referee no t’esun cu ta score gol, pero nan t’ey pa dirigi e wega y 
pa garantisa cu ta aplica reglanan di e wega. 


Fanatico y dirigentenan no ta contento cu e decision, pero na final 
decision di referee ta conta. 

Un di e kehonan tambe t’e tempo adicional duna, pasobra nan ta 
haya cu esaki ta hopi. Pero esaki ta bin cu nan tin cu pone e tempo 
di cambio of ora cu un hungado cay, nan tin cu acumula tur esey. 
E teamnan ta haya 90 minuut pa hunga y den e minuutnan ey nan 
tin hopi tempo pa anota. Pero na final di dia semper nan ta culpa 
refereenan pe extra tempo, asina Oshi Kock a termina splicando. 

Ta bon pa bisa acerca cu e refereenan di Aruba ta ricibi cursonan 
constantemente, no solamente local, pero tambe di profesionalnan 
di CONCACAF y di FIFA cu regularmente ta na Aruba pa brinda 
cursonan di capacitacion y pa nos refereenan actualisa nan cono- 
cemento di e reglanan vigente di wega. 

Aruba ta conta cu un FIFA Referee, den persona di Ricangel Deleca 
y 3 Assistant Referee di FIFA. 

Ta apunta e grupo aki constantemente pa dirigi weganan importante 
internacional. No mas cu den e siguiente dianan tanto Ricangel 
Deleca como Eugene Faro ta biaha pa Martinique pa dirigi e wega 
final di CFU. Di e forma aki por mira cu nos refereenan ta na nivel 
internacional y capaz pa dirigi weganan di taya! 

Arubaanse Voetbal Bond ta contento tambe di anuncia cu tin 4 
referee di Aruba cu ta nomina pa forma parti di e campeonato di 
CONCACAF U-15 Boys Championship, cu lo tuma lugar proxima- 
mente na Bradenton, Florida na Merca entre 13 pa 19 di augustus 
2017. 

Esaki ta un programa special, den cual ta eleva e nivel di e refer- 
eenan di Aruba ainda mas, ganando mas experencia internacional. 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 5 Jun, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.30 

1.32 


1.34 

Zwitserse frank 
(per 100) 

CHF 

184.36 

185.08 


185.88 

Pond sterling 

GBP 

2.23 

2.28 


2.34 

Japanse yen 
(per 10.000) 

JPY 

159.72 

161.18 


162.80 

EURO 
(per 100) 

EUR 

198.54 

200.35 


202.36 

Deense kroon 
(per 100) 

DKK 

25.94 

26.66 


27.46 

Noorse kroon 
(per 100) 

NOK 

20.10 

20.82 


21.62 

Zweedse kroon 
(per 100) 

SEK 

19.54 

20.26 


21.06 



















AWEMainta Diamars, 6 Juni 2017 


21 


Brazil Taekwondo Stichting 


A sali best team n'e di 9 campeonato nacional 
na memoria di srta. Anashia Murray q.e.p.d. 





MANERA a anticipa cu e team di Train Hard Fight 
Smart a bay cu e copa di Best Team, pero a empata 
cu San Nicolas Taekwondo Center cu 6 pelea gana y 
1 perdi. 

Master Eric Barry a dicidi cu ta bay tin dos prome lugar 
y asina Brazil Taekwondo Stichting a sali best team 
hunto cu San Nicolas Taekwondo Center. 

Brazil Taekwondo Stichting su team dinamico no 
a gana tur pelea manera cu nos a anticipa, pasobra 
Danon Delamore a haña un lesion na su pia den e di 
dos rond y e referee a para e pelea y Danon Delamore 
a wordo declara perdedor y asina Brazil Taekwondo 
Stichting a perde un di su 7 peleanan p’e best team. 

San Nicolas Taekwondo Center su team tabata mesun 
fuerte cu esun di Brazil Taekwondo Stichtingy a perde 
1 pelea tambe. 

Esaki ta pone cu e team jong dinamico di Brazil Tae- 
kwondo Stichting tin trabou pa haci si nan kier sigui 
logra di gana e copa di Best Team. 

Awor e team ta preparando p’e biahe pa Surinam, pa- 
sobra 4 atleta di Brazil Taekwondo Stichting lo biaha 
p’asina Aruba ta bon representa na Surinam. 

Manera cu bolbe for di Surinam lo sigui cu e prepara- 
cion p’e biahe largo pa Korea. Na Korea si lo tin cu bay 
all out si kier gana un medaya, pasobra e Koreanonan 
si no ta haci wega. 

Brazil Taekwondo Stichting su directiva ta contento 
cu e resultado di e team di Train Hard Fight Smart. 

Den division di futbol femenino 


Britannia ta termina na preme lugar 




DIASABRA atardi y anochi e play-off 
2016/2017 di Division di Futbol Femenino di 
Arubaanse Voetbal Bond a continua cu e ultimo 
2 weganan di e prome buelta. 

Den e prome wega RCA Damas a enfrenta Estu- 
diantes RCA. Ambos team a busca pa gana, pero 
na final RCA a bay cu e victoria di 5-3. Golnan 
pa RCA a wordo anota pa Daphne v/d Hoorn, 
Milvienne Henriquez 2 gol, Latisha Martha y 
Rachelle Henriquez, mientras cu pa Estudiantes 
RCA a anota Margenine Kock 2 gol y Lisandra 
Fradle. 

Den e di dos wega di anochi Britannia a topa 
La Fama. Britannia a bay cu e victoria di 4-0 cu 
golnan anota pa S. Marie 2 gol, Zahira v/d Linde 
y S. Lise. La Fama no a logra anota gol aunke a 
haci nan esfuerso pa pasa e defensa di Britannia. 

E prome rond a termina cu Britannia na prome 
lugar cu 9 punto, RCA na di dos lugar cu 6 punto, 
Estudiantes di tres lugar cu 1 punto y La Fama 
na ultimo lugar cu 1 punto. 

E siguiente wega lo t’awe diamars 6 di juni pa 
8:00 pm entre RCAy Britannia, mientras diara- 
zon 7 di juni pa 8:00 pm La Fama lo enfrenta 
Estudiantes. Ambos wega lo tuma lugar den 
Stadion Guillermo Prospero Trinidad na Dalcota. 

Faltando 2 wega di play-off 201 6/201 7 


Dakota y Britannia a bay cu victoria 
importante den Division Honor 




E play-off di Division Honor a bira mas emocionante 
despues di e weganan di fin di siman. Falta 2 wega mas 
p’asina por bisa, kendenan lo bay hunga e final di “Best 
out of 3”. 

Diabierna anochi un biaha mas Britannia a topa Deportivo 
Nacional. Den 11 minuut di wega Britannia a bay ‘riba cu 
gol di Jonathan Ruiz, mientras cu na 20 minuut di wega 
Reiner Paraez a anota e di dos gol pa Britannia. 

E mitar tempo a bay aden cu Britannia ganando. Den e di 
dos tempo na di 53 minuut di wega Roy Francis Albert di 
Deportivo Nacional a anota gol. E wega a continua fuerte, 
pero na final Britannia a bay cu e victoria. 

Diasabra anochi RCA a enfrenta Dakota den un wega 
unda Dakota mester a gana pa tin chens di avansa. Na di 
25 minuut di wega Ricky Hodge a anota gol pa Dakota. 
E wega a continua fuerte unda cu RCA tabata busca e gol 
di empate, pero no a logra esaki. E wega a termina 1-0 na 
fabor di SV Dakota. 

E standing pa awor ta Britannia na prome lugar cu 8 punto, 
Deportivo Nacional na di dos lugar cu 7 punto, Dakota 
na di tres lugar cu 7 punto y RCA na di cuater lugar cu 6 
punto. 

P’e dos weganan cu ta sigui, mester ta cla p’e ekiponan den 
final, cu un empate lo no yuda nan, pasobra awor ta gana so 
mester gana pa por sigura Bo posicion den e playoff final. 
Cada un derota lo por nifica cu e ekipo ta cay afo di e bataya 
pa bira campeon di e liga di Division Honor 2016/2017 
di Arubaanse Voetbal Bond. 

E weganan lo continua diahuebs awor dia 8 di juni unda cu 
Britannia lo enfrenta RCA, mientras cu diabierna dia 9 di 
juni Deportivo Nacional lo enfrenta Dakota. Yega stadion 
pa mira ken lo bay hunga den final di “Best out of 3”. 

Minister Angel Bermudez 
a felicita Departamento di 
Aduana cu su website nobo 



DIABIERNA mainta Departamento di 
Aduana a lansa su website nobo cu e meta 
principal di comunica, informa y educa 
henter comunidad, alabes e website ta conta 
cu un diseño moderno y facil pa usuarionan 
nabega online. 

Segun Minister di Finanza, mr. Angel Ber- 
mudez, desde prome bista caba, e usuari- 
onan ta haya gran parti di informacion pa 
varios facilidad y servicionan di Aduana. 

“E website ta conta cu tres categoria prin- 
cipal cu informacion pa pasaheronan cu 
ta biaha y cumpra producto of mercancia 
den estranheria, personanan cu tabata biba 
pafo di Aruba y ta muda bin biba na Aruba 
y tambe e comerciantenan cu ta importa 
productonan na Aruba”, asina e mandatario 
a splica. 

Minister Bermudez a sigui splica cu desde un 
aña pasa caba a duna instruccion pa renoba e 
website di Douane y den e transcurso di e ul- 
timo 6 lunanan a traha duro riba e proyecto 


aki y a logra finalisa esaki exitosamente. 
“Mi a wak cu e ta na Hulandes te ainda, 
esey ta pa motibo cu e leynan cu nos ta 
aplica ta skirbi na Hulandes. Sinembargo e 
traduccion completo di tur informacion na 
Papiamento, como tambe Ingles, dentro di 
poco ta disponibel p’asina mas tanto hende 
posibel por consulta y haya e informacion 
necesario for di e website”, e mandatario a 
indica. 

Renobacion di e website di Departamento 
di Aduana ta un otro ehempel di e esfuerso- 
nan pa sigui modernisa y digitalisa e trabou 
di e Duaneronan y na mes momento traha 
mas eficiente y duna un bon servicio na 
comunidad. 

Durante e conferencia, e mandatario a indica 
cu e ley di Aduana, esta e L.U.I.D, un ley di 
1908 y cu ta e base legal cu e Duaneronan 
ta traha cu n’e. Tambe ta pasando den un 
proceso di modernisacion. 


“Nos a redacta un ley totalmente nobo cu 
yama ALDAy esey ta na departamento legal 
actualmente p’e ultimo revision pa despues 
nos mande Raad van Advies”, asina Minister 
Bermudeza informa. 

E ley di ALDA ta un ley bastante amplio 
segun e mandatario, sinembargo asina cu 
e wordo formalisa den Parlamento, e ta 
modernisa completamente funcionamento 
y manera di procede di henter e Cuerpo 
Duanero. 

Pues e no ta solamente un ayudo p’e 
Duaneronan, pero tambe p’e comerciante 
cu ta importa producto di afo. 

“Mi ta orguyoso di e ultimo avancenan aki 
y tambe di e website nobo. Un palabra di 
pabien na tur colega di Aduana cu a coopera 
y a forma parti di e proyecto aki cu awe a bira 
un realidad”, Minister mr. Angel Bermudez 
a expresa. 

Un berdadero ehempel di cumplimento, puntualidad y honestidad 

Theodor Wernet a cumpli 40 aña di servicio 

Despues di a pasa gran parti di su bida den mundo di refresco, awor e ta traha na New York Laundry 







THEODOR Wernet a cumpli 40 aña di servicio fiel y New 
York Laundry, siendo un subsidiario di MetaCorp, a celebra esaki. 
Theodor Wernet a cuminsa traha cu Victoria Bottling Company, 
a pasa pa Tropical Bottling y awor cu New York Laundry (NYL). 

Theodor Wernet ta un persona hopi agradabel cu tremendo cuali- 
dadnan y semper t’ey pa yuda tur hende. E ta un tremendo tra- 
hado semper ta cumpli cu su tarea nan, un persona hopi puntual 
y honesto. Semper ta cla pa yuda su coleganan hasta si esey no ta 
parti di su trabou, un bon ehempel di “team player”. 

Un hende cu nunca bo no ta wak e rabia y semper ta duna su 
sugerencia pa haci e trabou miho. Tur e bunita cualidadnan ki nos 
mester pa nos mes como colega, trahado y tambe como hende. 

“E ta un hende hopi amabel. E ta gusta musica. Tin biaha e ta 
bin cu su mini jukebox y tok’e un tiki, pone un tiki ambiente den 


e planta”, asina Edwards Jimenez, Operation Manager di NYL a 
remarca. Un cualidad cu Edwards Jimenez tin di Theodor Wernet 
ta, cu aunke e no ta sigur si e mester haci e trabou, e ta tuma e 
iniciativa pa haci esaki. 

Theodor Wernet ta contento cu su trabou y e ta traha dushi. E1 a 
pasa e 40 añanan di servicio hopi dushi y ta haya cu e hefenan ta 
tremendo. 

“Mi a pasa e 40 aña hopi bon, sublime y nada di keha”, el a expresa. 
Si un hende cu kier haci e trabou manera di Theodor Wernet, e 
trabou no ta duro pero e persona mester gusta e trabou. 

NYL ta desea Theodor Wernet hopi bendicion y salud. Emplead- 
onan di NYL ta spera di tin Theodor Wernet den servicio pa hopi 
aña mas, pero tambe como amigo. 

DEN cuadro di e plan di maneho di ICIA 
y nan “opleidings plan” a cera un convenio 
cu Universidad Central di Florida caminda 
cu profesornan di e facultad di “criminal 
justice” ta ofrece training pa e trahador nan 
di KIA. 

E profesor Mericano di Universidad Central 
di Florida, Thomas Baker, hunto cu dos otro 
colega ta duna e curso na e cuidadonan di 
preso y esaki ta pa nan por actualisa nan 
conocemento. 

A dialoga riba diferente topico y a duna un 
training na managernan y na e supervisor- 
nan. 

E docentenan a splica nan con pa compro- 
nde rib’e forma di acercamento con pa haci 
KIA un miho luga pa tur hende. 

“E curso, cu ta dura 2 siman, ta consisti di 
tres topico, cu ta elabora riba etica y inte- 
gridad, liderazgo y communicashon cu e 
presonan”, Thomas Baker a remarca. 

Cada ldas tin mas o menos 25 persona y nan 
ta purba di yuda tur. Nan tin un par di dia 


caba ta dunando e cursonan. E prome dia a 
bay bon unda cu a comparti diferente idea 
den ambos banda. “Nos a siña un tiki di KIA 
y Aruba y nos a comparti un tiki riba nos 
perspectiva pa haci KIA miho pa tur hende”, 
el a expresa. 

Tin cosnan cu cada prizon tin den comun, 
unda cu e cuidadonan di preso tin mesun 
problemanan. Pero tin diferencianan chikito 
unda cu Merca ta diferente cu Aruba. 

“Nos ta mira hopi cos y mester algun cambio 
pa asina e ta un bon luga”, Thomas Baker 
a expresa. 

“Nos ta akinan specialmente pe desaroyo 
di detenidonan”, asina Trahado Social y 
Relacionista Publico di IGA, esta Consuela 
Cameron, a remarca. 

E desaroyo ald ta algo hopi importante di 
cual ta yuda tambe e personanan ehecuta 
nan tareanan. Pero tambe pa nan duna un 
poco mas di loke nan a siña, pero adicional 
ta e ta duna bo un momento di reflexion abo 
como persona, abo como profesional. 



KIA ta hopi contento cu e colaboracion cu 
nan ta ricibiendo pe formacion aki y e ta 
di suma esencia. “Hopi biaha nos ta lubida 
e desaroyo. Nos ta enfoca solamente rib’e 
tarea cu tin”, Consuela Cameron a remarca. 
Pero e desaroyo mester keda riba un base 
continuo y esey ta loke nan ta ricibiendo 
actualmente, den cooperacion cu diferente 
instancia local y tambe internacional cu tin 
nan influencia. 

Tin diferente grupo cu ta participa na esaki 
y tur ta varia den diferente profesion y dife- 
rente disciplina. 

Actualmente tin lesnan di maneho, lesnan 
tocante disciplina, moralidad cu ta ehecuta, 
etica cu mester tin pa trabou, tambe comuni- 
cacion cu e cliente. Eseynan ta training/lez- 
ing cu tur persona ta ricibiendo actualmente. 
“Nos ta hopi contento cu e cooperacion cu 
nos tin cu universidad central di Florida cu 
nan ta brinda nos e aspecto aki. E ta un rosea 
fresco, pasobra nan tin otro forma di mira 
y ta yuda nos tambe recapacita un rato riba 
kico nos ta haciendo actualmente”, Consuela 
Cameron a remarca. 

Minister di Enseñansa, Michelle Hooyboer-Winklaar: 

Conferencia "Practitioner Based Research' ta e continuacion 
di inversion den profesionalisering di nos educadornan 

Asina aki ta haya feedback y por haya datonan valioso pa tuma decisionnan den enseñansa 




E aña aki a tuma luga e seminario di “Transforming Teachers and 
Community for the XXI C through Practitioner Based Research” 
cu a dura 3 dia. 

Instituto Pedagogico Arubano hunto cu Ministerio di Enseñansa a 
organisa e seminario aki, unda cu tabatin presente oradornan local 
y internacional. E seminario aki ta uno sumamente importante pa 
enseñansa, Minister di Enseñansa, Michelle Hooyboer-Winldaar 
a expresa. 

E Practitioner Based Research ta un tipo di investigacion cu edu- 
cadornan di Aruba mes por haci na un manera cu no ta un trabou 
durante cada dia den ldas, sino e ta simplemente acercamento den 
enseñansa. E 3 dia aki a dedica na splica precies kico e ta, ldco lo por 
saca afo di dj’e, e importancia di dj’e y con facil esaki ta pa aplica. 
Pero tambe na mesun momento e cambio grandi cu e por haci 
sigur pa maestronan pa por haya e feedback y p’asina Ministerio 
di Enseñansa por haya e datonan cu ta asina valioso cu nan por 
tuma decisionnan den enseñansa. 

“Hopi biaha nos ta papia ariba nos pensamento den enseñansa, 
pero e no ta a base di ldsas cifranan of a base di investigacionnan 
haci”, Minister Hooyboer-Winldaar a remarca. 

Loke esaki ta haci ta cu e ta yuda cada maestro cu e hermentnan 
necesario pa por saca afo hopi simpel cosnan cu ta pasando den 
ldas cu por yuda adapta unda mester. 


Yuda kisas un otro pensamento, un otro acercamento. Hopi pais 
rond mundo ta aplica e metodo ald. Pe seminario aki nan a haya 
diferente persona cu experticio cu tin esaki na Hulanda, Canada, 
e. o. paisnan. 

E expertonan ald a splica precies ldco esald ta y con nan ta aplica 
e metodo na nan pais y investigacionnan haci cu e diferencia cu 
esaki por tin pe educadonan di Aruba, pero tambe p’e exito di e 
studiantenan. E siman aki e ta uno hopi valioso y Ministerio di 
Enseñansa ta contento di conta cu colaboracion di IPA pa esald. 
“Nos ta mira cu IPA su rol den enseñansa no ta solamente forma 
maestronan na comienso di nan carera, pero continuamente desa- 
roya e parti di profesional, e parti di adapta cu ta asina importante 
pa nos den enseñansa”, Minister Hooyboer-Winldaar a remarca 

Den e ultimo 3 aña y mey Ministerio di Enseñansa a organisa mas 
cu 26 curso, tayer, conferencia pa educadornan. Ministerio di Ense- 
ñansa ta mira e creencia cu esald ta atrobe p’e desaroyo cu tin den 
enseñansa. Mehoracion den enseñansa ta algo continuo, cu enfoke 
rib’e aspecto di desaroyo profesional (profesionalisering) pa mae- 
stronan p’asina den pasonan childto yega na e mehoracion desea. 

“E conferencia Practioner Based Research ta netamente e continu- 
acion den e ultimo casi 4 aña di inversion cu a tuma luga pa sigui 
desaroya nos educadoman”, Minister Hooyboer-Winldaar a finalisa. 

Drs. Jerry Staring, Director di Departamento di Salud Publico di Aruba 

"Tur dia mi ta aplica mi estudio como enfermero den mi trabou 

Durante tayer pa studiantenan 






HEALTH Care Conference Aruba 2017 a inclui tambe un 
tayer na studiantenan, den cual mas o menos 200 studiante e 
haya un bon oportunidad pa scucha di expertonan, di nursenan 
profesional, con e estudio aki a yuda nan desaroya den nan bida. 
Un di e oradornan tabata drs. Jerry Staring, apunta reciente- 
mente como Director di Departamento di Salud Publico di 
Aruba (DVG) y kende a studia enfermeria. 

“Mi a splica studiantenan cu traha den cuido no ta ensera sola- 
mente di ta banda di cama di un paciente, cu tin hopi caminda 
pa cana den cuido”, asina drs. Jerry Staring a conta nos despues 
di a dirigi su mes na un sala yena di studiante entusiasma pa 
scucha mas di enfermeria, di cuido y di e opcionnan cu tin pa 
desaroya y sigui crece den e ramo aki. 

Drs. Jerry Staring ta un nurse profesional cu den su bida a traha 
cu pacientenan y cu awendia ta Director di Departamento di 
Salud Publico di Aruba. 

E no t’e unico ehempel, pasobra si mira cu e Director di Dr. 
Horacio E. Oduber Hospital, Ezzard Cilié, tambe ta un nurse 
profesional, e Director di Wit Gele ICruis y alabes Presidente di 
Hunta di Supervision di Dr. Horacio E. Oduber Hospital, Gino 
Goeloe, tambe ta un nurse y hasta nos tin un Minister, mr. drs. 
Arthur Dowers, kende tambe a studia enfermeria, pues a splica 
e studiantenan cu siendo enfermero bo por desaroya y inova y 
yega na cualkier funcion den comunidad. 

E estudio ni e trabou di nurse no ta facil, pero Jerry Staring 
a splica e studiantenan cu tur locual el a studia y a gana na 
experencia como nurse den su bida, e ta aplica tur dia durante 
su trabou. 

E estudio di enfermero ta hopi amplio, no ta siña asina hopi pa 
conoce hende, siña conoce e realidad di e hende, e ta un carera 
cu ta haci Bo un profesional, e ta desaroya Bo como hende y 
siña Bo conoce y mira bida na un forma diferente. 

E conferemcia di HCCA 2017 a cuminsa diahuebs y a termina 
diadomingo cu un participacion grandi, no solamente di Aruba 
sino tambe di islanan den region. 

A enfoca riba cuido integral y entre e participantenan tabatin 
mandatario, tabatin profesional medico, profesionalnan den 
enfermeria, tur cu ta traha den cuido y hasta studiantenan cu 
tin interes pa un dia studia den e materia aki. 













AWEMainta Diamars, 6 Juni 2017 


29 


Empleadonan di MetaCorp 


Ta importante pa haci chekeo di salud pa tur empleado 





METACORP a tene su chekeo di salud pa su empleadonan, 
unda cu nan tabatin e oportunidad pa check nan salud. Esaki ta 
tuma lugar 2 bes pa aña. Empleadonan di Metacorp ta haci bon 
uzo di e oportunidad p’asina haci nan chekeo di salud y asina haya 
un update di con nan salud ta bayendo. Tin oportunidad pa check 
presion, sucu, cholestrol tambe por check nan bista y presion di 
wowo. E aña aki tabata e oportunidad pa haci chekeo di nan odio 
cual ta un test adicional cu a wordo agrega na e lista di testnan cu 
e empleadonan por haci. 

E empleadonan di e companianan Atco Aruba, Atco Concrete, 
EcoTech, MetaCorp, Ecogas, Balashi, Tropical Bottling, The Cin- 
emas y New York Laundry a participa na e evento di chekeo di 
salud y nan tabata sumamente contento cu nan tin e oportunidad di 
controla nan salud na pia di trabao. Tin empleado cu tin varios aña 
haciendo e chekeo aki sigi, tambe tin empleadonan cu ta participa 
pa mas aña. Empleadonan ta sostene e iniciativa di MetaCorp cu 
nan programa di chekeo di salud y movecion. 

Tin empleadonan ta sufri di un of otro malesa p.e. presion halto y 
mester monitor esald frecuente. P’esey ta importante pa organisa 
e accionnan aki. Haciendo e chekeo aki empleadonan ta haya sa 
si nan por tin algo y mester bay nan dokter di cas. 

MetaCorp lo promove salud y movecion henter aña, na unda lo 
organisa diferente actividad pa e empleadonan. MetaCorp ta sigi 
promove salud y movecion dor di organisa, competencia di bowling, 
caminata, ciclismo y tambe lo tin diferente seminario importante 
relaciona cu salud y movecion. 

Cumana #44 ^ Tel: 586 4444 / 733^2906 

E: royalfuneralhome@hotnnail.com / 593-0857 / 731-5847 

Jesus a bisei'Ami ta e resurekshon i e bida; esun ku 
kere den Mi lo biba, maske e muri, i tur esnan ku ta 
biba i ta kere den Mi lo no muri nurika' 

Juan 11:25-26 

Cu inmenso tristesa na nos curazon pero conforme 
cu boluntad di Dios nos ta anuncia fayecimento 
cristianamentedi: 



Sra. Maria Croes-Lampe 

Mihor conoci como'lnja'o'Lilia' 

Viuda di Julio Miguel Croes-Alarcon 
* 05 di maart 1933 -1 02 di juni 2017 
Yui di: t Joseph 'Joso'y t Catharina 'Chichi Joso'Lampe-Lacle 
Yuinan: t Eduardo y Maria Croes-Hoevertsz, Rubiela Croes, 
Julio Juju'y Audrey Croes-Lacle, Astrid Croes, 

Sergio y Marcia Croes-Geerman, Fatima Bernier. 
Nietonan: Jolene Croes, Carolina Croes, Ruchella Yarzagaray, 
Sabrina Yarzagaray, Jonathan Croes, 

Sharma y Jonatan Geerman-Croes, 

Julio'Julito'Croes, Randolph Croes, 

Priscilla Castiblanco, Sergino Croes 
Xergi-Anney Jonathan Boye-Croes, 

Sergiomar Croes. 

Bisanietonan: 

Jolainy Vrolijk, Jaydrick Vrolijk y Jaeleah Croes 
Sion Werleman, Sean Werleman y Brianna Werleman 
Thyziana de Cuba,Thaisha de Cuba,Thianna de Cuba y 
Adan de Cuba, Jeathan Croes, Asher Geerman, 
t Matthew Croes, Owen Almazo-Croes,Travis Martinez, 

Xylon Boye y Xylianne Boye. 

Rumanan: t Aura'Ala'y t Willy Werleman-Lampe y Famia, 
Norma Lampe, Yolanda Lampe, 

Annie y Antonio Rosenstand-Lampe y Famia, 
t Calixta 'lcha'y Lucas Geerman-Lampe y Famia, 
t Joseph 'Jossy' Lampe, 
t Lino y Anselma Lampe-de Cuba y Famia, 
t Charles'Charlie'y Violeta Lampe-Croesy Famia, 
Elsa y Ernst Kamminga-Lampe y Famia, 

Henry y Manirma Lampe-Vries y Famia, 

Jorge y Maria Lampe-Kelly y Famia. 

Tanta: Sra. Viuda Annette Maduro-Lampe y Famia 

Swa y Cuñanan: t Lilia Arregoces-Lubo y Famia, 

t Felicia Arregoces-del Prado y Famia, 
Pedro'Nolasco'Alarcon y Famia, 
t Ramiro Croes y Famia, 
t Gala Maduro-Croes y Famia, 
Jorge'Pompo'Croes y Famia. 

Amistadnan di cas: Floralba Croes y Famia, Abigail Gerena y 
Famia, Nubia Esperanza y Famia, Stella Gonzales y Famia, 
Swinda Maduro y Famia 

Ayudantenan di cas: Fabiola Cardona y Carmen Gotopo 
Sobrino y Sobrinanan, Primo y Primanan, Ihanan y demas 
Famia: Croes, Lampe, Lacle, Maduro, de Mey, Alarcon, 
Hoevertsz, Geerman, Yarzagaray, Castiblanco, Meza, Boye, 
Vrolijk, Werleman, de Cuba, Almazo, Martinez, Quandus, 
Carillo, Jimenez, Gutierrez,Tieleman, Koolman, Leonardo, 
Rosenstand, Vries, Kamminga, Kelly, Arregoces, Alarcon, 
Lubo, del Prado, Mengual, Dirksen, Pereira, Christiaans, Joho, 
Sneek, Ras, Bruzon, Bernier, Carrasquilla, Gonzalez, van der 
Linde, van der Linden, Kock, Rustveld, Boekhoudt, Gomez, 
Infanzon, Quintero,Tromp, Lopez, Simons. 

Bisinjanan, Conocirnan di Bingo y Centro Kibrahacha y 
demas Famia nan. 

Condolencia lo tuma lugar Diamars 06 di juni 2017 for di 7 
or di anochi pa 9 or di anochi na Royal Funeral Home. 

E acto di entiero lo tuma lugar Diaranzon 07 di juni 2017 pa 
4 or di atardi saliendo for di Misa Santa Filomena pa Santana 
Catolico na Savaneta. E resto nan mortal lo reposa for di 1 or 
di merdia den Misa Santa Filomena na Paradera. 

Si den nos tristesa nos por a lubida un Persona o Famia, nos 
ta pidi nos mas sincero disculpa. 

Lo bai tin un box di Centro Kibrahacha disponibel. 

Cerca Dios mi ta na paz. 

Manera un yiu cerca su mama. 

Salmo: 131 

Cu profundo tristesa pero agradecido pa tur locual el 
a significa pa nos y conforme cu boluntad di Dios nos 
ta participa cu a bay sosega den brasanan di Señor: 



Sra. Hipolita Albertsz-Maduro 

Cariñosamente yama: Polita 
*13-02-1934 -103-06-2017 

Ta invita pa asisti na e acto di entiero, cu lo tuma 
lugar diasabra 10 juni 2017 for di 2'or pa 4'or di atardi 
na misa Inmaculada Concepcion na St.Cruz y despues 
lo sali pa Santana Catolico na St.Cruz. Nos difunto 
stima Polita lo ta reposa for di 11 'or di mainta te cu 
1:30 di merdia na cas: Rooi Bosal 94. 

Adres pa condolencia: Rooi Bosal 94, for di 6'or pa 9'or 
di anochi. 



Caminda Dios ta, ey mi kier biba. 

Senjor ta mi luz y salbacion, di ken lo mi tin miedo? 
Senjor ta Fortaleza di mi bida, pa ken lo mi tembla? 
Salmo: 27 

Cu inmenso tristesa na nos curason, pero conforme 
cu boluntad di Dios, 

nos ta participa fayecimento di nos ser stima: 


Casiano Hipolito Boekhoudt 

Mihor conoci como: Casian of Cachan 
*12-08-1948-101-06-2017 

Na nomberdi su rumanan stima: 

Nico y Martina Boekhoudt- Rosenberg y famia 
tJohan (Jani) y Filomena Boekhoudt- Dijkhoff y famia 
Livia y Candy Petrocthi- Boekhoudt y famia 
Inchi y Buchi Briezen- Boekhoudt y famia 
tJuan y Marlin Boekhoudt- Erasmus y famia 
tFlorencio y Nidia Boekhoudt- Helder y famia 
Filomena y tLeo Lumenier- Boekhoudt y famia 
Jossy y Judith Boekhoudt- Kocky famia 
Catrien y Enrique Lue- Boekhoudt y famia 
Edwin y tAnna Boekhoudt- Briezen y famia 
Violeta y Anthony Maduro- Boekhoudt y famia 
Lilian y Robert de Kort- Boekhoudt y famia 

Subrina stima: Estee, Luis, Ludwin y Eliane Leyva 
Tanta di respet: Pepeya Boekhoudt- Lopesy famia 
Iha: Jairo Boekhoudt 




"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por steuns di loke Señor ta hasi" 

Cu inmenso tristeza na nos curazon nos ta 
participa fayecimento inesperadamenti di: 



Pedro Alfonso Pardo 

Mihorconoci como" Papi Pedro ,, of // Perus" 
^29-06-1926-102-06-2017 

Acto di entiero lo wordo anuncia despues 


Subrino y Subrinanan: 

Chanin, Suzette, Erica, Roraima, Vanesse, Angelo, 
Shamila, Ingemar, Gino, Jairo, Anton, Jeandella, 
Sigbert, Rensell, Amber, Jair, Jarianne, Andy, Jillany, 
Estee, Daisy, Nathany, Ryan, Sharylaine, Veronique, 
Raymbert 

Sobre subrino y subrinanan 

Bon amigo di cas: Anthony y Omaira Erasmus- Hart y 
famia 

Primo y primanan, amistadesnan, conocirnan y 
demasfamia: 

Boekhoudt, Rosenberg, Dijkhoff, Petrocthi, Briezen, 
Erasmus, Helder, Lumenier, Kock, Lue, Maduro, De 
Kort, Kelly, Penja, Yung, Simon, Henricus, Rasmijn, 
Croes, Woodruff, Gonzalez Zapata, Gutierrez, Fingal, 
Leyva, Ras, Hart. 

Oportunidad pa condolencia lo tuma lugar diamars 
dia 6 di Juni 2017 entre 7or - 9or pm na Aurora 
Funeral Home. Acto di entiero lo tuma lugar diaran- 
son 7 di Juni 2017 na Aurora Funeral Home for di 9or 
pa 11 or di mainta, sigi pa Santana Catholico na 
Paradera. Nos disculpa si den nos momento di 
tristesa nos por a lubida un of otro famia. Nos ta 
lamenta cu despues di entiero nos no ta ricibi bishita 
di condolencia na cas. 

Cel 


Cumana 76 

Oranjestad,Aruba 

Tel: 588-6699 
Fax: 588-6698 
593-0857/560-1403 


Mi ke alabá SEÑOR tur tempo, 

Su alabanza lo no kita fo'l mi boca, 
Mi alma ta gloria den SEÑOR, 

Laga humildenan bin tende y gosa. 
Canta grandesa di SEÑOR huntu cu mi, 
ban alabá SU Nombertur huntu! 
Salmo 34 


Cu honda pena nos ta anuncia feyecimento inespera di : 



Ivan Jesus Zavala 

*10-03-1960 -+03-06-2017 


Acto di entiero lo wordo anuncia despues 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento y Invitacion 


Pa medio di esaki famia Penja-Boekhoudt kier a 
gradici tur esnan 

cu na un manera of otro a duna nos sosten, consuelo 
y forsa 

durante e tempo dificil cu e fayecimento y entiero 
di nos defunto stima: 



Juan Pablo Penja 

"Ito" 

Un danki na un y tur cu a manda krans, whatsapp, 
email, message via facebook of a hasi yamada 
telefonico. Un danki special tambe ta bay na 
oncoloog Dr. Willemsen y su huisarts Dr. Pieterse. 
Boso muestra di atenshon tabata un gran Consuelo 
pa nos. 

Na mes momento nos ta invita famia, bisiña-, amigo- 
y conocirnan 

pa compaña nos na 3 Santo Sacrificio di Misa diamars 
6, diaranson 7 y diahuebs 8 di juni pa 7'or di anochi 
na Misa Inmaculada Concepcion na Sta. Cruz. 

Boso presencia ta altamente aprecia. 


KgJ 

0 pu*tenat PS<MteJ& (Jnenvatwuf, 

Cumana #44 ^ Tel: 586-4444 / 733-2906 

E: royalfuneralhome@hotmail.com / 593-0857 / 731-5847 


Gradicim en to / In vitacion 

Na nomber di famia, nos kier a manda palabra di 
gradicimento di curason pa tur esnan cu a compaña 
nos durante e entiero di nos defunto stima: 



CLARA PETRA WERLEMAN 

Gradicimento ta bai na tur rumannan y nan famia y 
na Aurora / Royal Funeral Home cu den nos 
momento di dolor a sa di juda nos. 

Tur esnan cu a manda flor, krans, telegram y tur e 
mensahenan ariba facebook. 

Alaves nos ta invita pa asisti na 3 Santo Sacrificio di 
Misa cu lo tuma lugar na Misa Santa Filomena na 
Paradera: 

Diamars 6 di juni 2017 pa 7'or di anochi 
Diahuebs 8 di juni 2017 pa 7'or di anochi 
Diasabra 10 di juni 2017 pa 7'or di anochi 

Bo(so) presencia lo ta altemente aprecia 


pcut&uxC P/o*HeJ& (Jnetttctforuf 

Cumana #44 ^ Tel: 586-4444 / 733-2906 

E: royalfuneralhome@hotmail.com / 593-0857 / 731-5847 

Gradicimento / Invitashon 

Lagrima y Flornan por seca, su recuerdonan y tur loke 
e la hasi y significa pa nos lo keda graba pa semper 
den nos mente y curazon. 

Den nomber di su casa Julio, yiunan, nieta y nietonan, 
rumannan y famia Angela-Maduro kier a gradici tur 
esnan cu di un manera of otro a duna nos sosten, 
consuelo y forsa durante e tempo dificil cu fayeci- 
mento y entiero di nos difunta stima: 




Thomasa Angela Maduro 

Un danki na un y tur cu a manda kaarchi, telegram, 
krans, whatsapp, email, message via facebook of 
jamada telefonico. Danki special di curazon na Silvia, 
Greta, Aura,Tida, Mercedes, Sharisa, Ita, Dr. Darya- 
nani, Dr.Willemsen, Edmond Harms Foundation, 
Ettienne Yarzagaray, Omar y Ricky Kock. Tambe na 
Aurora Funeral Home pa cu su bon servicio y 
atenshon. Boso muestra di atenshon tabata un gran 
consuelo pa nos. 

Alavez nos kier a invita bo(so) pa un orashon dia 8 
juni 2017 di 7'or pa 9'or di anochi na Macuarima 38-c 
Boso precencia lo ta altamente aprecia. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 /560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu inmenso tristeza na nos curazon nos ta participa 
fayecimento cristianamente di nos defunto stima: 



Sra. Sara Werleman 

Mihor conoci como"Mamai" 

^28-08-1931 -102-06-2017 
Na nomber di su: 

Yiunan: Epifanio (Pief) Maduro y Ita Dirksz 
Adelaida (Aida) y Tico de Mey 
Felipe (Buchi) Maduro 
Brigida Maduro y Robertico Donato 
Juan (Vito) y Ludy Maduro 
Marcelo (Nunu) Maduro 
Ludwina (Fina) y Alvin Donato 
Manerayiu: Mary Jane Geerman 

Nieto(a)nan: Joy, Junior, Eric, Michel, Steven, Carlos, 
Jonathan, Jeanara, Jurienne, Bryan, Jerushah, Bricetty, 
Dewi na USA, Shannon, Lupita, Mevelin, Marsela, Vito 
Jr, Aldwin y Derwin 

Bisanieto(a)nan: Joyceline, Joydrick, Amylaine, 
Erickson, Aishlene, Carl, Joel, Caryl-Lean, Rayshlenne, 
Rayenne, Carlson, Joel, Jurienne, Jualie, Julaine, 
Jaysi-Anne, Bryandrah, Bryan Jr, Arxthon, Jerxianne, 
Braixen, Cindy, Shanty, Diego Jr. Shannon Jr, llan, 
Hayley, JT, Carmen, Alwin, Aleyni, Kayra, CJ, Carmen- 
sita, Gregyon, Julaine, Jumaily, Aizequel, Neylan, 
Zileyna y Zeylan 

Tataranieto(a)nan: Tizianne, Tizionne, Zyxion, 
Joyendricky Erneall 

Rumannan: Agrapina Werleman y famia 

Maria Werleman y famia 
Trinita Werleman y famia 
Thomas Werleman y famia 
Iha: Marsela Wernety famia 

Mama di nietonan: Irma Werleman 
Sobrino y sobrinanan, primo y primanan 
Amigo di cas: Angelo Kelly 
Demas famia: Werleman, Maduro, Geerman, Bislip, 
Dirksz, De Mey, Boekhoudt, Donato, Ras, Cid Cabrera, 
Croes, Carty, Hernandez, Pastoor Alvarez, Helder, 
Vrolijk, Lampe, Henriquez, Leon, Kelly, Marti, 

Andrews, Morillo, Rosa 

Nos disculpa si den nos tristeza nos por a lubida un of 
otro famia. 

Acto di entiero ta tuma lugar diamars 6 di juni 2017 
di 2'or pa 4'or di atardi na Aurora Funeral Home, 
despues saliendo pa Santana catolico na Sta. Cruz. 

Adres pa condolencia: Aurora Funeral Home, dialuna 
5 di juni 2017 di 7'or pa 9'or di anochi. 

Des detencion relaciona cu ladronicia 


WILLEMSTAD - Diadomingo 4 di juni 2017, alrededor di 
4:2 lam, Central di Polis a ricibi notificacion cu desconocinan ta 
hortando den un edificio den construccion na Van Engelenweg. 

Polisnan cu a yega n’e sitio a topa cu un homber sinta den un ve- 
hiculo banda di e edificio y un otro homber cu a cuminsa core pa 
bay for di e sitio. Polis a duna e sospechoso ordo p’e para, despues 
cu e no a sigui e ordo, Polis a los un tiro di advertencia cu a duna 
e resultado desea. 

Continuando cu e investigacion aki, a haci chekeo den e vehiculo. 


Den e vehiculo aki e agentenan a haya diferente material di con- 
struccion y tambe articulonan di coriente. 

N’e sitio a detene e hombernan R.L.E. di 26 aña di edady ICD.M. 
di 45 aña di edad, ambos naci na Corsou como sospechoso di la- 
dronicia. 

Polis a confisca e materialnan di construccion, articulonan di cori- 
ente y tambe e auto pa mas investigacion. A presenta e sospecho- 
sonan dilanti un Fiscal Auxiliar cu a ordena nan encarcelamento 
pendiente di mas investigacion. 


T« importanle pa 

Cumana #44 Tel: 586-4444 / 733-2906 

E: royalfuneralhome@hotmail.com / 593-0857 / 731-5847 



Gradicimento / Invitashon 

Na nomber di henter famia nos kier a gradisi tur 
esnan cu di un of otro forma a sostene nos durante 
fayecimento y entiero di nos ser stima: 



Martina Sneek-Lade 

"Tina" 

Un danki na tur cu a manda message, whatsapp, fb 
message, mail, krans, flor, kaarchi of hasi nos un 
jamada, for Aruba, Korsow, Hulanda, Venezuela y tur 
cu a bin sostene nos riba dia di condolensia y entiero. 
Danki na San Pedro Paveljioen staff personal 
dokternan , Jose Rodrigues do Vale pa su bunita 
poesia, Eltienne y Gregory pa boso cancionnan, 
Pastor Jairo Maduro. 

Danki special na tur di Aurora Funeral Home pa boso 
bon servicio, atencion y carinjo. 

Alaves nos ta invita boso pa companja nos na 3 santo 
sacrificio di misa cual lo tuma lugar diabierna 9 juni 
'17y diasabra lOjuni '17 pa 7.00 pm y diadomingo 11 
juni '17 pa 6.00 pm, tur na misa Fatima na Dakota. 

Boso tur tabata un gran Consuelo pa nos. 


Empleadoncm di MetaCorp 

haci chekeo di salud pa tur empleado 

WILLEMSTAD - Dialuna 5 di juni 2017, alrededor di l:36am, Central di Polis a ricibi 
notificacion cu desconocinan ta coy ldenku di caya den Piscaderaweg. 

Na yegada di e unidad policial n’e sitio nan no a topa cu esnan cu posiblemente ta coy e 
ldenkunan. Durante di un buskeda den e area Polis a señala un pickup riba Daimariweg 
cu dos ocupante aden y a para e pickup aki pa control. Den baki di e pickup Polis a haya 
bastante ldenku di caya. 

A detene e hombernan R.F.S. di 43 aña di edad y R.Y.B. di 20 aña di edad, ambos naci 
na Corsou, como sospechoso di ladronicia. Polis a confisca e pickup y ldenkunan pa mas 
investigacion. 

A presenta e sospechosonan dilanti un Fiscal Auxiliar cu a ordena nan encarcelamento 
pendiente di mas investigacion. 


Curpa sin bida carbonisa haya 
den cas cu tabata na candela 

WILLEMSTAD - Diadomingo 4 di juni 2017, alrededor di 23:14pm, Central di Polis 
a dirigi un unidad policial na Yukonweg pa un cas cu ta na candela. 

Na yegada di e unidad policial, nan a constata cu ta trata di un cas di palo cu tabata comple- 
tamente na candela. Unidadnan di bombero cu a yega n’e sitio a cuminsa cu pagamento 
di e candela y no por a evita cu e cas a ldma por completo. 

Un homber habitante di e cas e declara cu un rato prome el a sali cas y laga su pareha 
hunto cu un cacho den cas. E cas no tabatin coriente, pero nan ta haci uzo di bela p’asina 
tin claridad den e cas. 

Durante pagamento di e candela personal di bombero a topa cu un curpa sin bida carbonisa 
den e cas. Dokter di Polis cu a yega n’e sitio a constata morto di e dama. 

Riba ordo di Fiscal di Ministerio Publico a confisca e curpa pa mas investigacion. 

Causa di e candela ta den investigacion. 

Carlos Zubieta di ODINSA 


Danki p # e pasenshi y pronto lo cuminsa entrega 
un gran parti di proyecto di Green Corridor 

ODINSA lo regala 1000 bicicleta 

DURANTE un conferencia di prensa riba Ser’i Teisji Prome 
Minister Mike Eman y Minister di Infrastructura Benny Sevinger 
a papia di un proyecto cu a wordo agrega den e plan total di Green 
Corridor: Un caminda di 10 KM largo pa ciudadanonan por cana 
of practica ciclismo. 

N’e ocasion aki tambe tabata presente Carlos Zubieta, representante 
di ODINSA, y a splica di e parti nobo di construccion y entrega di 
e proyecto Green Corridor. 

Zubieta a splica cu Gobierno lder promociona e uzo di bicicleta na 
Aruba pa cual e construccion di e via pa bicicleta a wordo inclui 


den e proyecto total, pero di un forma cu ta brinda seguridad n’e 
ciclistanan tambe. 

E donacion di 1000 bicicleta ta un forma pa promove e sistema aki 
como un forma di transporte tambe, contribuyendo na proteccion 
di medio ambiente tambe. 

Pa loke ta Green Corridor, Carlos Zubieta a bisa cu nan den e fase 
final di entrega di e trabounan. “Nos ta masha agradecido n’e ha- 
bitantenan cu a mustra comprension p’e tardansanan childto den 
e trafico, pero mi por bisa cu ya nos ta den e recta final.” 

Den e proximo lunanan lo cuminsa cu entrega di e trabounan, 
cuminsando cu e rotondenan cu ta den uzo caba y e otro partinan 
cu ta cla caba. Esaldnan lo ta na final di augustus y cuminsamento 
di september. 

Ing Marlon Croes, Director di DOW, a bisa cu berdad nan a wordo 
informa cu diferente trabou ta bay wordo entrega. 

Sinembargo te ainda ta bay tin algun desviacion di trafico, pa cual 
ta pidi automobilistanan un poco mas di pasenshi p’e trabounan 
cu falta ainda. 

Awor tin e caminda pariba di rotonde di Pos Chiquito sera, te di- 
aranson, pa haci trabou di mantencion di e brug peatonal. 

Green Corridor ta un proyecto cu ta cuminsa for di Aeropuerto 
yegando te Pos Chiquito cu dobel via, y despues tur e rutanan cu 
ta sigui pa San Nicolas a wordo mehora y embeyece. 

Ta papia ald di 36 KM di caminda nobo, asfalta. 

Rocco Tjon ta satisfecho cu nivel superior di curso na aspirantenan 


Cuidadonan di preso lo pasa 
dor di opleiding di 3 aña largo 

Proceso tabata largo prome cu a scoge e candidatonan 




DIAHUEBS e ldas nobo di cuidado di preso di KIA a inicia. E 
ldas ald ta e prome cu ta haya e guia conforme e sistema nobo. Esaki 
tambe ta forma parti di e reorganisacion cu a keda complementa. 
Antes e tabata asina cu e trahadonan di ICIA tabata haya guia como 
“penitentiair beveiliger” of “penitentiair inrichtingswerker”, pero awo 
nan a scoge pa bin cu un opleiding cu ta mas largo unda cu tur hende 
ta cuminsa den e mesun ldas, caminda ta garantisa cu tur hende tin 
e mesun base. E opleiding nobo aki lo bay dura 3 aña. 

Den prome 2 añanan tur hende ta haya e mesun vaknan, mientras cu 
e di 3 aña ta bira un aña di specialisacion unda cu nan ta scoge pa bira 
sea un “penitentiair beveiliger” of nan ta scoge pa bira penitentiair 
inrichtingswerker, asina e Director di KIA, Rocco Tjon, a remarca. 

E beneficio di esaki ta cu nan por bay mas diep den e materia y na 
mes momento tambe KIA a scoge pa esaki, pasobra nan ta busca mas 
conexion cua nivel, cu otro opleidingen manera p. e. esun di Polis. 
Esun cu e ldas nobo di ICIA ta bay haya na e momentonan aki por 
compar’e cu nivel 3 di e opleiding cu tin na Cuerpo Policial. 

“No solamente e ta hisa e calidad di producto di KIA, pero e traha- 
donan lo ta mas miho prepara”, Rocco Tjon a remarca. 

Tambe esaki lo brinda e personal di KIA mas posibilidad, es decir cu 
si pa un motibo den futuro nan lo kier cambia di trabou, e diploma 
cu nan ta bay haya ta haci esaki posibel si nan kier bay den otro 
organisacion a base di un “individueel opleidings traject”. 

Hopi hende a aplica pa por bay siña pa trahado di KIA y e proceso 
tabata uno largo. Manera tur organisacion tin e proceso di seleccion, 
proceso di carta, screening, test di sport, examen medico y hopi mas. 
E1 a dura algun luna y IGA ta kere cu ta importante pa inverti tempo 
den dj’e pasobra na final di dia e resultado final lo ta mas miho. 

Director general di IPA, drs. Marilyn Richardson 


Docentenan a haya mas herment pa mehora enseñansa 




IPA a organisa e seminario di 3 dia den cuadro di e investigacion 
Praktijk Gericht Onderzoek. 

E prome dia nan tabatin e partnernan di enseñansa kendenan a 
pasa e dia cu Instituto Pedagogico Arubano, asina director general 
di IPA, Marilyn Richardson a remarca. 

Rib’e prome dia e orado di Hogeschool di Rotterdam a splica rib’e 
importancia di lectoraten cu ta forma parti di e hogere onderwijs 
instellingen. 

E di dos y di tres dia ta mas tanto p’e maestronan den veld y hunto 
cu nan a para keto rib’e sistematica di haci investigacion den ldas, 
pero tambe riba haci uzo di un didactica pa por lanta e gana inves- 
tigativo tambe cerca e hobennan. 

Durante e seminario ald nan tabata enfoca ariba 2 parti, 1) tin di 
haber cu e manera con hogere onderwijs instelling, hunto cu part- 
nernan den enseñansa, hunto cu NGO, business community por 
haci mas pa cu investigacion pa mehora e enseñansa y 2) e otro 
dianan ta dirigi na maestronan pa nan por haci algo pa mehora nan 
enseñansa den ldas y siñamento di e muchanan. 

Aña pasa IPA a haci un seminario den e cuadro di e celebracion di 
25 aña di IPA y e tema tabata “Transformando Maestronan pa e 



siglo 21”. IPA a haci uzo di e mesun tema ey, pero aworaki enfo- 
cando mas specificamente rib’e uzo di investigacion. Esald ta un di e 
materialnan cu ta hopi importante pa por haya sa mas informacion 
y tuma decisionnan basa riba evidencia. 

Staf functionaris onderwijs Dienst Publiek Scholen Mimi Lampe 
a haya e cu e introduccionnan di e seminario di “Transforming 
Teachers and Community for the XXI C through Practitioner 
Based Research” tabata hopi bon. E seminario tabata over di e 
transformacion di e maestro pa e por ta miho para den su sapato pa 
tur novedad cu ta bin, pa e tipo di alumno cu nan ta bay enfrenta 
aworaki, Mimi Lampe a remarca. 

“E muchanan cu nos tin na nos scol awor y cu lo ta drentando nos 
scolnan, no ta mescos tempo cu nos a cuminsa traha un par di aña 
pasa”, Mimi Lampe a expresa. 

Cada biaha nan tur den enseñansa, tur stakeholder, mester keda 
bij y keda a la par cu tur adelanto cu ta sosode y lo sigui sosode 
den nos enseñansa. 

“No aki na Aruba so, e ta un trend mundialmente. Mescos cu tur 
otro profesion, nos mester keda bij di e ultimo desaroyo cada biaha”, 
Mimi Lampe a remarca. 

MINISTER di Infrastructura Benny Sev- 
inger ta hopi contento cu Prome Minister 
Mike Eman a insisti pa construccion di un 
via special di 10 km pa ciudadanonan haya 
mas area pa cana y practica ciclismo cu ta 
na bienestar di salud di e poblacion. 

E caminda special pa bicicleta ta cuminsa net 
banda di e rotonde grandi di Ser’i Teisjie, 
den e vegetacion. 

Por mira cu ta trahando riba e caminda ald 
cu ta permiti tanto personanan cu bicicleta 
como na pia haci uzo di e via cu ta uno ilu- 
mina. E ta un via, Minister Sevinger a bisa, 
cu por wordo uza tanto dor di esnan cu ta 
recrea of cu ta practica ciclismo. 


“E ta un proyecto importante pa nos salud, 
p’esnan cu lder recrea riba un area di 10 lcm 
riba Green Corridor. 

E ta mas largo, ora e wordo conecta riba 
Watty Vos Blvd, cu ta pasa rond di Oran- 
jestad, cu ta ensera otro 8 KM. 

Si bo conecte riba Linear Park, banda di 
Aeropuerto, e lo yega te na Faro, ora cu e 
ta completamente cla y ta ensera mas di 25 
KM straight cu por wordo cori di un punto 
pa otro. Tambe e por wordo conecta cu San 
Nicolas y por yega te na 30 KM.” 

E proyecto aki, e mandatario a bisa, ta uno 
hopi importante pa stimula mobilidad di 
ciclismo na Aruba, alabes brindando esnan 
cu ta practica e deporte aki mas seguridad 
den nan movecion. Esaki pasobra e caminda 
ta separa di unda automobilistanan ta move. 
Gabinete Milce Eman I y II a construi e 
proyecto di Linear Park, cu ta consisti di 
diferente fase. Un di e ultimo partinan cu 
a wordo agrega, t’e parti na Pos Chiquito, 
n’e brug cu ta bay wordo saca for di uzo, pa 
permiti ciudadanonan di e area ey bay ariba 
tambe por tin aceso na un espacio serca unda 
nan por cana of core pa mantene nan curpa 
den condicion. 


Minister Sevinger ta un persona cu ta prac- 
tica ciclismo y continuamente ta encurasha 
personanan rond di dje y e pueblo en general 
pa haci uzo di Aruba su espacionan publico 
pa mantene curpa saludabel. 

Den cuadro di e proyecto aki ODINSA, 
e compania Colombia cu ta ehecutando e 
proyecto di Green Corridor, a informa Go- 
bierno cu nan ta bay regala 1000 bicicleta 
na muchanan di Aruba na momento cu nan 
entrega e proyecto aki den luna di augustus 
awor. 

E1 a gradici Santa Rosa cu ta bay pone hopi 
mata di fruta riba e ruta aki, manera Gobi- 
erno a pidi. 

DIALUNA den presencia di Minister di Enseñansa, sra. Michelle 
Hooyboer-Winldaar a keda aproba unanimamente dos ley impor- 
tante cualnan ta e ley di Centronan di Cuido y e Fondo di Enseñansa, 
segun sra. Wyatt-Ras. 

E ley di Centronan di cuido ta reglamenta tur e localidadnan cu ta 
encarga cu acohida y cuido di muchanan desde 6 siman naci te cu 
edad na final di scol basico. 

Aki cada un di e centronan aki mester pidi vergunning y mester duna 
cierto informacion standard pa por bin na remarca p’e permiso. Aki 
tin cu describi identidad, antecedente di esun cu ta pidi permiso. 
Tambe statuto di e fundacion, seguronan, declaracion di buena 
conducta y di salud. Dentro di 12 siman Minister lo mester duna 
contesta ariba e peticion, sra. Wyatt-Ras ta splica. 

Den caso permiso ser otorga lo bay over alabes na agrega e centro 
den e registro. Tin reglanan pa garantisa calidad di e centronan. Tin 
reglanan pa cuanto leidster riba cuanto mucha. 

P. e. un leidster pa 6 mucha di edad di seis siman te un aña, un 
leidster riba 8 mucha den edad di un te cu 2 aña, un lider riba 10 
mucha di edad si 2 pa 3 mucha. Un lider riba 12 mucha di edad di 
3 pa 4 aña. Un lider riba 14 mucha di edad di 4 te 6 aña. Un lider 
riba 16 mucha di edad di 6 aña, sra. Wyatt-Ras ta mustra. 

Pa loke ta e fondo di enseñansa lo bay ubica e suma pa diferente 
proyecto importante di enseñansa. Ta trata un cambio di mas o me- 
nos 6.6 miyon. Esald den cuadro di tercer tranche di e di 10 fondo 
di desaroyo Europeo. 

Finalmente, ambos ley trata a keda aproba unanimamente dor di 
Parlamento. Alavez un mocion entrega dor di fraccion di AVP a ser 
aproba unanimamente. E mocion a encera pa haci un estudio di po- 
sibilidadnan di co-financiamento (subsidio directo, reduccion fiscal) 
via Gobierno y doñonan di trabou, sra. Wyatt-Ras a duna di conoce. 


Cu enfoque ariba proteccion di medio 
ambiente y responsabilidad social 

Aruba Bank ta Lansa 
Green Car Loans 2017! 



ARUBA Bank a lansa su programa di prestamo nobo caminda 
ta ofrece comunidad di Aruba e oportunidad pa cumpra nan 
auto Electric of Hybrid na un prijs special, reduci pa tur inte- 
resado. 

Desde 2016, Aruba Bank ta activo cu varios esfuerso bou capa 
di nan “Green Initiatives” cu e enfoke pa haci Aruba un miho 
lugar pa biba y traha, por medio di esfuersonan cu ta proteha 
nos medio ambiente y ta socialmente responsabel. 

Aruba Bank ta un banco cu ta actua na un manera consciente 
riba tereno social y di medio ambiente. Respectivamente e 
banco pionero di Aruba ta desaroya productonan y ta introduci 
iniciativanan cu ta permiti su clientenan pa biba na un manera 
sostenibel y contribui positivamente na nos medio ambiente. 

Aruba Bank ta brinda oportunidad na esnan interesa pa cumpra 
vehiculo tecnologicamente avansa, y haci uzo di e oportunidad 
cu nan tin pa spaar ariba costo di nummerplaat pa aña y costo 
di combustibel. 

Pa mas informacion por tuma contacto cu Call Center na 527- 
7700 of bishita nos website na: https://www.arubabank.com . 



e cw^tóilóko 


Tel: 583-1400 FaK 503-1444 

Un bunita reflexion di amor 

Skirbi pa Sweetheart 
Lady Esperanza/Sansha/ 
Sasha Koolman-P. 



Nos bida ta manera un flor... yen di beyesa 
Nos bida ta manera un flor, asina nos curason 
Mester ta yen di beyesa. 

Cada flor ta floria riba su mes... ningun flor ta 
Competi cu otro, nos creador celestial a crea nos 
Cada un diferente y cada un cu nan mesun talento y sabiduria y inteligencia 

y donnan. 

Asina nos mester respeta otro, y balora otro, y yuda 
Otro y stimula otro... yen di respet, cariño y amor 
Y suavidad y amabilidad y sinceridad, bondad, 

Honestidad, nos mester muha e flor tur dia cu e awa bibo... cu amor y pasen- 

shi y hopi respet y cariño... 

Y cu e palabra di señor, tur dia pa e no seca y marchita... salmo 119 versiculo 

105: ta para sldrbi 

E palabra ta un lampi na mi pia-nan y un luz riba mi caminda, e berdadero 
amor ta sirbi un na otro cu amor y cariño y hopi comprension y pasenshi y 

sostene otro den bon y mal tempo. 


Cambio di fecha 


Rifa di MEP ta tuma lugar 
diabierna 23 di juni proximo 


PARTIDO MEP ta anuncia cambio di fecha 
pa e rifa di placa cash cu tabata plania pa hunga 
dia 3 di juni. 

E biaha aki, MEP lo tin e tremendo rifa di tres 
premio atractivo. Prome premio taAfl. 10.000. 
Segundo premio ta Afl.5.000 y tercer premio ta 
consisti di un basket. 

Pa apenas 5 florin bo por cumpra un ticket y bo 
tin e chens di gana un di e premionan aki. 

Sorteo lo tuma luga diabierna 23 di juni. Tin 
ticket ainda disponibel cerca candidatonan di 
partido y cerca miembronan di directivanan. 
Tambe na Cede di MEP. 

Contribui na bo partido y cumpra bo rifa. Ta 
solamente si bo cumpra bo rifa, bo linia ta na awa. 



Fundacion Parke National Arikokta presenta: 

Shark Week Aruba 2017 

DI 3 te cu 11 di juni proximo lo tuma lugar e di 
tres edicion di e “Dutch Caribbean Shark Week”. 
Pa un siman largo e Reino Hulandes lo enfoca poco 
mas atencion riba tiburon. 

Tanto na Hulanda, y islanan den caribe manera 
Saba, Sint Eustatius, Sint Maarten, Aruba, Boneiro 
y Corsou, lo haci diferente actividad pa trece mas 
information, conscientisacion y proteccion pa cu 
e tiburon nan. Shark Weelc Aruba 2017 ta inicia 
diasabra 3 di juni pa 6’or di atardi cu un tremendo 
“movie night” den Parke Nacional Arikok. 

Riba 7 di juni proximo Jórgen Raymann lo duna 
un presentacion un bes mas pa e pueblo di Aruba. 
Como un embahador di Shark Foundation, Jórgen 
Raymann a biaha den e ultimo dianan den e region 
Caribense p’asina trece mas conscientisacion rib’e 
importancia di Tiburon p’e bida marino. 

Save Our Sharks 

Tiburonnan tin un importancia enorme pa cu e 
sistema marino. E conteo di tiburon mundialmente 
ta bahando drasticamente y por tin consecuencia 
pa ambos bida den nos sistema marino y riba tera. 
Adicionalmente, na sierto luga nan rond mundo nan 
ta wordo considera un atraction turistico pa divers. 
Pa es motibo e tiburonnan mester wordo protehi. 

Organisacionnan na Aruba, Boneiro, Corsou, Saba, 
Sint Eustatius y Sint Maaren a uni hunto cu “Dutch 
Caribbean Nature Alliance” DCNA p’asina tuma ac- 
cion di informa, conscientisa tur hende rib’e impor- 
tancia di e tiburon pa e bida marino como riba tera. 
Tur informacion cu wordo presenta ta scientifica- 
mente proba p’asina por contribui na e conocemento 
di e tiburon. E embahador di Save our Sharks Jórgen 
Raymann lo biahando na tur e islanan pa participa 
na tur e actividad nan y duna informacion na tur 
presente. 

Pa mas informacion di DCNA por bishita nan web- 
site www.saveoursharks.nl . 

Pa mas informacion di Shark Week Aruba 2017 
bishita nos pagina di Facebook: Arikok National 
Park of nos website www.arubanationalpark.org 





Nos e-mail: 


noticia@awemainta.com 


Tel: 583-1400 
Fax: 583-1444 

Pa salda cuenta di crédito.... 


E ora a yega Aruba 


Banco Hulandes a bende 
accion di Holding local 

WILLEM STAD - E informacion cu Financieel Dagblad a lansa siman pasá 
diasabra riba e sesionnan di interogacion cu Parlamento Hulandes lo tene pa 
haña sa con e mundo di Trustkantoor y Offshore ta sintá den otro a produci 
indicacionnan cu ta negoshi di miones y hasta biones ta pasa den e sector aki, 
tur legalmente por supuesto. 

Un ehempel di esaki ta un caso di Corte den cual un empresa local cu ta special- 
isá riba e tereno aki y ta cumpra y bende accion riba mercado internacional pa 
su clientenan ta Woestduin Holding cu ta registrá na Corsou y tin accion den 
Fugro Holding. 

Woestduin Holding tin un areglo di credito cu ABN AMRO na Hulanda caminda 
nan ta financiá compra y benta di accion y ta salda e cuenta despues. 
Recientemente Woestduin a faya di tin suficiente capital riba su cuenta na ABN 
AMRO y e banco a bende un pakete di Woestduin, pasobra tabatin un buraco 
di 8,6 mion euro riba e cuenta di kredito sin cu ABN AMRO tabatin garantia 
p’e suma aki. 

Woestduin a hiba ABN AMRO Corte, pasobra nan a bende nan accionnan, pero 
Huez a rechasá nan argumentacion cu e banco a actua inhustamente. 

E banco a aplicá e regla di pre-financiá durante 5 dia estrictamente y Woestduin 
tabata na altura di esaki. 

Hasta a palabra cu Woestduin lo tabatin un ‘buffer’ di 20 mion euro depositá 
ne banco. 

Dado momento balor di accion di Fugro a cuminsa baha y e buffer na banco 
tambe a baha milagrosamente. 

Woestduin por a completá e ‘buffer’ di 20 mion euro, pasobra nan tabatin in- 
strumento, cuadro balioso y tereno, pero no kier a bende nan pa haña placa pa 
completá e 20 mion euro. 

ABN AMRO hasta a ofrecé nan pa duna un garantia, pero Woestduin Holding 
no a aceptá e proposicion pa duna e instrumentonan como garantia. 

Nan tin un compania Australiano tambe cu nan por a duna como compania, 
pero a nenga. 

Mientrastanto balor di e accionnan di e compania mama a baha cu casi 80% y 
ABN AMRO a scoge pa bende e accionnan cu nan tabatin di e Holding pa no 
pérdé nan placa. 

No ta poco sén Woestduin Holding mester a paga, pasobra nan a pérdé e proceso 
ya cu na tur nan mester a paga como 39.000 euro na gasto di abogado y Corte. 
Woestduin Holding ta registrá na Corsou y nan ta cliente di ABN AMRO pa 
años caba y e banco a facilitá nan un credito y e garantia cu Woestduin a duna 
pe crédito ta nan accionnan den Fugro cu tambe tin sede na Corsou. 

Ora e banco a ripará cu e garantia cu Woestduin a duna nan a pérdé 80% na 
balor, nan a exigi pa Woestduin pone 20 mion euro riba e cuenta p’asina por 
sigi haci negoshi. 

Djis pa duna nos lectornan un idea di cuanto placa ta trata: Woestduin tabatin 
un credito di 45 mion euro serca ABN AMRO. 

Obvio ta cu ora nan a mira Fugro su accionnan no bal masha placa mas, nan a 
bende e accionnan pa garantisá cu ABN AMRO no ta keda horcá cu un garantia 
cu no tin balor. 

No cabe duda cu tipo di casonan asina tambe lo bin dilanti durante e sesion- 
nan den Parlamento Hulandes ya nan a haña un idea di cu e cos ald ta negoshi 
grandi, pero no necesariamente ilegal ni criminal, pasobra e ta mará na masha 
regla y tin masha contról. 


McDonald's 
ta bay sirbi 
Desayuno 
Henter Dia 



NO tin nodi di pone weldcer mas! Desayuno 
henter dia riba menu na McDonald’s Aruba. 

Esey ta nifica cu desayuno a wordo libera! Yama 
ayo na e desayuno tradicional! 

10:30 di mainta lo no ta e final mas pa desayuno. 
E por ta un merdia, atardi of un cuminda anochi 
laat. Ta ora pa “Hotcakes” na cuallder ora di dia 
of un McCrioyo. Celebra Desayuno Henter Dia. 

“Nos ta hopi contento di bisa nos bishitantenan, cu 
nan por desayuna ora nan ta desea”, asina Sulina 
Vrolijk di Arcos Dorados Aruba a bisa. 
“Desayuno Henter Dia ta un menu limita. E deci- 
sion ald a wordo tuma a base di preferencia di nos 
clientela. Y esaki ta apenas e cuminsamento”, el 
a comenta. 

Desayuno Henter Dia awo ta inclui 
Breakfast Burrito; Egg McMuffin; Hashbrown; 
McCriyoyo; Oatmeal; Hot Cakes. 

Jacky van Putten (POR): 

Dcmki na eleccion deporte tin atencion 






ULTIMO simannan nos por 
a tuma nota con tin interes a 
aumenta un biaha mas pa de- 
porte... claro mirando cu ta aña 
de eleccion. 

Pa ultimo añanan nos por a mira 
un ausencia completo di nos 
Gobierno den deporte. 

Citando nos mesun Minister di 
deporte, e no tabatin tempo pa 
deporte e prome 3 añanan, ya cu 
pa su persona e cartera di salub- 
ridad ta mas importante. 
Faltando 3 luna prome cu elec- 
cion diripiente tin tur atencion 
pa deporte y a core pone un 
conferencia pa delinea awo un 
programa pa 10 aña y bin cu tur 
sorto di comision p’asina duna 
deporte su atencion debido. 

“A little too little, a little too 
late”, aunke esald no ta sorpren- 
demi, hopi politiconan a core 
campaña prometiendo shelo y 
tera pa cu nos deportistanan y 
deporte en general y ora e mo- 
mento yega nos no ta mira nada 
di e promesanan, segun Jacky 
van Putten. 

Politiconan cu en berdad no sa 
kico ta come of bebe den de- 
porte y ta priminti tur sorto di 


solucion te ora nan sinta y mira 
cu realidad ta otro. Mi por bisa 
esaki, pasobra ami a sinta 34 
aña bou di tur Gobierno y por a 
experencia esaki personalmente. 
Un maneho deficiente of miho 
dicho un ausencia di maneho 
den e ultimo gobernacion a hiba 
deporte na un estado critico. E 
estado di e facilidadnan ta de- 
plorabel y sin uzo. 

Minister ta bisa cu tin hopi 
placa, anto mi ta puntra pa kico 
no a mantene sikiera e facili- 
dadnan si no tabatin tempo pa 
deporte e ultimo 3 aña y mey, 
van Putten tas plica. 

Tuma p. e. cancha di basketball 
na Village, 4 aña pasa el a wordo 
renova pa colega di partido y 
ex Minister di Turismo Otmar 
Oduber. Awe e ta un berguensa 
pa mira con nada a wordo haci 
mas y e luga a wordo laga na su 
cuenta. Pero danki na eleccion 
por ta awor atrobe e lo por haya 
atencion y Gobierno por core 
renob’e pasobra mester voto. 

E mesun storia cu Esso Ville, un 
bunita luga, pero bandona pa 
falta di vision y maneho. Como 
politico den un partido forsa 


nobo bo no kier ta negativo y 
ni punta dede pero mester con- 
scientisa e pueblo rib’e falta di 
maneho cu a hiba e deporte unda 
e ta awo. 

Tur Minister ta mete riba e 
tereno di deporte sin cu tin un 
plan di maneho. 

Joe Laveist Ballpark a wordo 
renoba dor di Minister de Meza, 
di otro banda Minister Presiden- 
te tambe ta regala material sin 
pensa con nan lo wordo mantene 
y no ta involucra e federacion di 
e deporte mes. 

Linear Park a wordo traha dor 
di ex Minister di Turismo Ot- 
mar Oduber, anto mi pregunta 
ta unda e maneho di deporte 
a lceda, pakico mester a warda 
asina hopi pa bin cu un plan di 
maneho?, van Putten ta cues- 
tiona. 

E proximo gobernacion mes- 
ter pone ful atencion pa cu 
nos deporte. E mester bira un 
prioridad! No por y no mag di 
neglisha esaki mas. Mester hiba 
e deporte bek na nos pueblo, na 
nos hobennan, na nos barionan 
y scolnan. Maneho di deporte 
no por ta mas “show and tell”, 


mira ld facilidad mi a traha sino 
e mester ta mira cuanto hende 
ta practica deporte y percura pa 
nan salud. 

Mi maneho cu sosten di boso 
e deportista, e hoben y e famia 
ta pa percura cu e placa wordo 
uza p’asina tur cu kier por tin e 
oportunidad pa practica deporte. 
Nos barionan mester tin e fac- 
ilidad pa brinda un lugar sano y 
sigur unda nan por move. 

Nos scolnan mester debido 
atencion p’asina desde hoben 
nan por crece cu e bon habito di 
deporte. Nos no por ignora e im- 
portancia di e cartera ald y mes- 
ter un persona cu lo por trece a 
cambio aki. Experenciay “know 
how” lo por cambia e rumbo di 
e decadencia den deporte, Jacky 
van Putten ta conclui. 





























































AWEMainta Diamars, 6 Juni 2017 


41 


Ronny Maduro di POR: 


Encurasha conscient isacion pa nos medio ambiente 



iasAs awor mas cu nunca nos mester para keto y refleha nos 
impacto pa cu medio ambiente. 

Ayera, dia 5 di juni, Dia Internacional di Medio Am- 
biente, ta pa encurasha conscientisacion pa cu nos 
medio ambiente. Wel laga nos ta consciente di locual 
probablemente ta afectando nos medio ambiente si 
nos como pais no ta bon informa ni bon prepara, 
segun Ronny Maduro. 

For di siman pasa, Aruba a wordo afecta cu “oil 
spill” procedente di un derame na Trinidad. 

Esnan encarga a declara den prensa cu tabata 
warda pa wak kico ta pasa y obviamente esey 
ta ilustra di no tabata prepara pa eventual 
consecuencia pa Aruba. 

No tabatin ekipo y/of material “in place” a 
considera cu e “oil spill” aki no tin efecto 
pa flora y fauna di Aruba, solamente 
considerando cu no a observa ningun 
para of pisca cubri pa “petrolio” of 
morto a causa di esaki, Ronny Maduro 
ta splica. 

Nos como pais mester ta mucho mas consci- 
ente di e efecto cu algo asina por tin y cu no 
tur consecuencia ta presenta inmediatamente. 

Nos mester ta mucho mas informa y responsable pa nos 
pais. Paso te ainda no a informa con ta bay contene, almacena y 
procesa e producto toxico aki di e “oil spill”. Nos no por ni pensa 
cu lo ta di djis recoge e procucto toxico aki y mude kisas na un 
dump cu Gobierno so ta uza! E producto aki mester keda conteni te 



ora procesa esaki of transporta den exterior unda cu si por procesa 
esaki. Gobierno no ta mustrando di tin un plan of no ta ilustra esaki 
a traves di su accionnan, Ronny Maduro ta continua bisando. 

Aruba a caba di permiti un benta / compra di un refineria sin 
a realmante considera e suma kisas hasta biyonario pa cu e 
limpiensa real di ful e tereno, contamina, cu awor delasto 
Valero a laga atras. A duna prioridad na locual por 
“bende cu pueblo” y no haci locual Aruba merece. 

Ta for di tempo cu Lago a bay no a ricibi ni lo minimo 
pa limpiesa di e tereno, pero awor cu a negocia e 
benta den un milenium nobo mester tabata mucho 
mas miho informa y dispuesto pa esnan responsabel 
pa contaminacion di nos medio ambiente mantene 
nan mes na nan responsabilidad! No cu nos como 
pais a lo largo lo tin cu carga cu e gasto biyonario 
aki eventualmente, Ronny Maduro ta indica. 

Recientemente den prensa ta sali cu ta procesa des- 
perdicio di cas y ta dera e restonan den paketenan 
y si no ta bisiñanan cu a keha no lo sa di e procedura 
aki. Nos ta consciente cu Aruba tin un reto enorme su 
dilanti cu procesamento di nos desperdicio. 

Pero preguntanan cu ta surgi ta, e methodo ald ta 
permitibel na Aruba. A palabra cu instancianan y of 
Gobierno? Ta algo temporal of permanente? Hecho ta 
cu nos como pueblo mester y merece di ta hopi mas informa y 
considera den proceduranan den e caso ald pa locual ta regarda 
nos medio ambiente, pa nos y pa nos futuro generacion, Ronny 
Maduro ta conclui. 


DIP ta informa: 

Posibilidad pa 
di erfpacht via 

NA DIP tin un proyecto den fi- 
nalisacion pa mehora, amplia y 
modernisa e aplicacion cu ta wordo 
uza pa e. o. registra e derechonan 
di erfpacht otorga y genera e co- 
bransanan anual pa esakinan. 

Mehoracionnan en general ta 
encera cu lo por registra mas tipo 
di derecho den e mes aplicacion y 
tambe genera cobransanan di forma 
mas lihe y automatisa. 

Un mehoracion specifico ta cu lo 
bira posibel pa ricibi cobransa di er- 
fpacht via e-mail en bes di via post. 

Tur persona of otro entidad legal 
cu ta desea di ricibi nan cobransa di 
erfpacht via mail, por manda un e- 
mail na info@dip.aw. Den e espacio 


ricibi cobransa 
email 

pa “subject” mester yena “aanslag 
via e-mail”. Sea asina bon di pone 
den e texto di e mail: 

1. E persoonsnummer di e entidad 
cu tin e derecho; 

2. Identificacion (kadastraal) di 
e percela(nan) pa cua ta desea di 
ricibi e aanslag via e-mail; 

3. Riba cua e-maildres(nan) ta de- 
sea di haya e cobransa. 



En conexion cu trabounan cu mes- 
ter tuma lugar pa saca cobransa 
di 2017 solamente e-mailnan cu 
drenta prome cu 15 di juni por 
wordo registra pa haya e cobransa 
di erfpacht 2017 via e-mail. E- 
mailnan cu wordo ricibi despues 
di dia 15 di juni lo wordo uza pa 
cobransa di 2018. 


POST Aruba N.V. ta informa tur cliente cu e oficina situa 
na Palm Beach Plaza Mall a cera. 

Pa cu esaki clientenan por haci uzo di e oficinanan situa 
na Oranjestad, San Nicolas y Sta. Cruz cu ta habri entre 
dialuna cu diabierna di 7:30am te cu 4:30pm, den e caso 
di e oficina di Sta. Cruz nos ta cera merdia entre 12:00pm 
cu l:00pm. 

Post Aruba ta pidi disculpa pa cualkier inconveniencia cu 
esaki por causa. 

Detencion di persona 
indocumenta 



WILLEMSTAD - Diadomingo 4 di juni 2017, alrededor di 5:18 
di marduga, Polis a detene dos homber di nacionalidad Venezolano. 
Detencion a tuma luga riba Pietermaaiweg. 

E dos hombernan aki no tabatin e documentunan necesario pa por 
permanece riba nos isla. 

Alrededor di 5:45 di marduga, un patruya di VKC a topa den area 
di Baya Beach cu dos dama di nacionalidad Venezolano. E damanan 
aki no tabatin e documentunan necesario pa por permanece riba 
nos isla. A transporta tur e cuater personanan ariba menciona pa 
Departamento di Imigrashon Rio Canario cual a keda encarga cu e 
investigacion y deportacion di e personanan indocumenta. 


Gobierno a prodamá Winair como compania nacional 



WILLEMSTAD - Gobierno di Sint Maarten a bolbe dal un paso 
pa adelantá riba Corsou den materia di aviacion ora cu Minister di 
Turismo Mellissa Arrindell-Doncher a designá Winair como com- 
pania nacional di aviacion siman pasá y asina a habri e caminda 
pa nan por bula e ruta St. Maarten-Corsou cu un avion di PAWA 
Dominicana bou di e sistema di ‘wet lease’. 

Den e sistema aki e compania ta usa su propio tripulantenan y nan 
mes ta mantené y sigurá e avion. 

Apenas e tinta di a seca riba e documento di aprobacion pa Wi- 
nair bula e ruta, e Minister a designé como compania di aviacion 
nacional. 

Porcierto cu Winair mester a calificá segun exigencia di Departa- 
mento di Aviacion Civil na Corsou, pasobra Corsou ta responsabel 


p’e certificacion y contról den espacio aereo di nos islanan. 

Tur 4 pais den Reino mester a firma e protocól igual cu Aruba tin 
cu firma cu tur 4 pais riba su buelonan di Aruba pa Corsou y KLM 
di Hulanda pa nos islanan. 

Ta trata di un areglo cu ta stipulá e derecho di bula e ruta, tarifa, 
seguridad étc. 

Winair tin pérmit pa transportá pasahero entre dos pais den Reino, 
si e buelo ta iniciá of finalisá na Sint Maarten. 

O sea cu awor Sint Maarten tin no solamente como 20 compania 
stranhero ta bula p’e isla, pero nan tin nan mes compania tambe. 
Corsou tambe tin InselAir, pero nunca Gobierno di Corsou a digna 
pa calificá nan como compania nacional di aviacion. 

